Oshikalimo
© 2014 Watch Tower Bible and Tract Society of Pennsylvania
EPANDJA 3 •OMAIMBILO: 33, 133
Mbela ou wete ngoo oo “e he wetike”?
EPANDJA 8 • OMAIMBILO: 81, 132
Kape na oo ta dulu okulongela oovene vavali
EPANDJA 17 • OMAIMBILO: 62, 106
Kala u na elineekelo, Jehova oye omukwafi woye!
EPANDJA 22 • OMAIMBILO: 22, 95
Owa lenga ngoo epashukilo laJehova lopahole?
EPANDJA • OMAIMBILO: 69, 120
▪ Hopaenena eitavelo laMose
▪ Mbela ou wete ngoo oo “e he wetike”
Eitavelo laMoses ola li le mu kwafela a mone shihapu shi dulife pwaasho shi wetike nomesho okomutwe. Oitukulwa ei otai ka kundafana nghee hatu dulu okuulika eitavelo la fa laMoses nokumona oo “e he wetike.”—Heb 11:27.
▪ Kape na oo ta dulu okulongela oovene vavali
▪ Kala u na elineekelo, Jehova oye omukwafi woye!
Ovanhu omamiliyona mounyuni aushe ohava hoolola okuya kondje yoilongo opo va ka konge oilonga. Vahapu ohava fiye po ookaume kavo kopahombo nounona. Oitukulwa ei otai tu kwafele tu ude ko kutya Jehova okwa hala tu kale twa tala ko ngahelipi oinakuwanifwa youkwaneumbo nanghee he tu kwafele tu i wanife po.
▪ Owa lenga ngoo epashukilo laJehova lopahole?
Ngeenge hatu lesha kutya “omesho Omwene e li apeshe,” vamwe otashi dulika tu kale tu udite kutya Kalunga okwa hala ashike e tu fininikile eemhango daye osho tashi dulika nokuli shi tu ningife tuha kale tu na etilo la yuka loku mu tila. (Omayel 15:3) Ndele oshitukulwa eshi otashi ka kundafana eenghedi nhano omo Kalunga he tu pashukile pahole.
13 Oukokolindjila wondjikilile owa twala nge fiyo openi?
EFANO: Omumwatate wokuIstanbul ta yandje oundombwedi kuumwe oo he mu kulula note mu pe okambo Onghundana iwa.
75 627 384
2 312
1 632
Ondombwedi keshe oi na okuudifila ovanhlu 32 711
okudja mo 2004 omuvalu wovakokolindjila vondjikilile mu-turkey owa hapupala neepersenda
“Meitavelo Moses, eshi a kula, okwa anya a ifanwe omona wokakadona kaFarao.”—HEB. 11:24.
1, 2. (a) Eshi Moses a li e na omido 40 okwa li a ninga etokolo lilipi? (Tala efano pehovelo loshitukulwa.) (b) Omolwashike Moses a li a hoolola okuhepekwa pamwe noshiwana shaKalunga?
MOSES okwa li e shii kutya omauwa elipi a li ta dulu okumona muEgipti. Molwaashi okwa li hadi mombala, okwa li e wete kutya oya kula neenghono noi yadi oupuna. Okwa li a “longwa ounongo aushe wOvaegipti,” tashi dulika mwa kwatelwa oungoba, okushiiva nawa oinima yomewangandjo, omwaalu nosho yo oinima ikwao yopaunongononi. (Oil. 7:22) Okwa li ta dulu okumona oupuna, eenghonopangelo noufembanghenda oo Ovaegipti vamwe va li itava dulu okumona.
2 Ndele Moses eshi a li e na omido 40, okwa li a ninga etokolo olo tashi dulika la li la kumwifa oukwaneumbo womombala yaEgipti, oo we mu tekula. Ka li a hoolola nokuli nande okukala nonghalamwenyo yakwalukeshe oyo ya li i niwe kOvaegipti vamwe, ndele oyokukala pamwe novapika. Omolwashike mbela? Omolwaashi Moses okwa li e na eitavelo. (Lesha Ovaheberi 11:24-26.) Omolweitavelo, Moses okwa li e wete shihapu shi dulife oinima oyo ya li mounyuni oo we mu dingilila. Molwaashi Moses okwa li omunhu oo ha yandje elitulemo koinima yopamhepo, okwa li e na eitavelo mwaao “e he wetike,” Jehova, nomokuwanifwa kwomaudaneko aye. — Heb. 11:27.
3. Omapulo atatu elipi taa ka nyamukulwa moshitukulwa eshi?
3 Nafye otwa pumbwa okukala tu wete shihapu shi dulife osho tu wete nomesho etu okomutwe. Otu na okukala tu na ‘eitavelo.’ (Heb. 10:38, 39) Opo tu kale tu na eitavelo la kola, natu ka konakoneni osho sha popiwa shi na sha naMoses mOvaheberi 11:24-26. Eshi hatu konakona omushangwa oo, natu kongeni omanyamukulo omapulo aa: Ongahelipi eitavelo la li la kwafela Moses aha yandje elitulemo komahalo opambelela? Ongahelipi eitavelo la li le mu kwafela a kale a lenga omaufembanghenda aye oilonga eshi a li ta shekwa? Omolwashike Moses a li a “taalela kondjabi”?
4. Moses okwa li a didilika shike shi na sha ‘nouwa womoulunde’?
4 Omolweitavelo, Moses okwa li a didilika kutya ‘ouwa womoulunde’ owopakafimbo. Vamwe otashi dulika va li tava tomhafana kutya nonande ovanhu vahapu muEgipti ova li hava longele oikalunga nohava longifa oumhulile, Egipti osha li epangelo enaenghono mounyuni ofimbo oshiwana shaJehova sha li tashi mono oixuna shi li ovapika. Ndele nande ongaho, Moses okwa li e shii kutya Kalunga okwa li ta ka lundulula oinima. Nonande ovo va li tava lalakanene okuwanifa po omahalo okuliholamwene ova li tava monika va fa tava pondola, Moses okwa li e na eitavelo kutya ovakolokoshi otava ka hanaunwa po. Osho oshe mu ningifa aha yulwe ‘kouwa wopakafimbo womoulunde.’
5. Oshike tashi ke ku kwafela u kondjife “ouwa wokafimbo womoulunde”?
5 Ongahelipi to dulu okukondjifa “ouwa wokafimbo womoulunde”? Dimbuluka kutya ouwa womoulunde otau xulu po. Nomesho eitavelo, kala u wete kutya ‘ounyuni otau xulu po pamwe nokahalu kao.’ (1 Joh. 2:15-17) Dilonga konakwiiwa yovanyoni ovo itave livele ombedi. ‘Ove li pomufenu, ndee tava mono exulilo lehalukifo.’ (Eps. 73:18, 19) Ngeenge to yelekwa u nyone, lipula kutya, ‘Onda hala oku ka kala nonakwiiwa ya tya ngahelipi?’
6. (a) Omolwashike Moses a li a anya ‘okwiifanwa omona wokakadona kaFarao’? (b) Omolwashike to diladila kutya Moses okwa li a ninga etokolo li li mondjila?
6 Eitavelo laMoses ola nwefa mo yo ehoololo laye li na sha neifano. Ombibeli oya ti: “Meitavelo Moses, eshi a kula, okwa anya a ifanwe omona wokakadona kaFarao.” (Heb. 11:24) Moses ka li a tomhafana kutya ota dulu okulongela Kalunga e li oshilyo shoukwaneumbo womombala nokulongifa oupuna noufembanghenda waye a kwafele ovamwaxe Ovaisrael. Ndele ponhele yaasho, okwa li a tokola toko okukala e hole Jehova nomutima, nomwenyo neenghono daye adishe. (Deut. 6:5) Etokolo laMoses ola li le mu amena komaupyakadi mahapu. Oupuna muhapu waEgipti oo a li a fiya po lwanima owa ka ninga po wOvaisrael. (Ex. 12:35, 36) Farao okwa li a fifwa ohoni nokudipawa. (Eps. 136:15) Mepingafano naFarao, Moses okwa li a xupifwa nokwa li a longifwa kuKalunga a pitife mo oshiwana ashishe shOvaisrael muEgipti. Onghalamwenyo yaye oya li i na eityo lela.
7. (a) Metwokumwe naMateus 6:19-21, omolwashike tu na okulalakanena onakwiiwa oyo tai kalelele? (b) Hokolola oshimoniwa osho tashi divilike eyooloko olo li li pokati koinima yopamaliko naayo yopamhepo.
7 Ngeenge ou li omupiya waJehova omunyasha, ongahelipi eitavelo tali dulu oku ku kwafela eshi to hoolola eifano? Owa katuka pandunge ngeenge owa ninga eemhangela di na sha nonakwiiwa. Ndele mbela eitavelo momaudaneko aKalunga otali ku linyengifa u lalakanene onakwiiwa yopakafimbo ile oyoyo tai kalelele? (Lesha Mateus 6:19-21.) Omundanishi dingi mondanisha hai ifanwa ballet wedina Sophie okwa li e lipula epulo olo. Omahangano ondanisha oyo mOilongo ya Hangana okwa li e mu pa oimaliwa yoku ke lihonga opo a kale dingi mondanisha oyo. Okwa ti: “Onda li handi kala nda tunhukwa eshi handi tangwa, nonda li yo handi kala ndi udite kutya ondi li xwepo ndi dule oomakula vange. Ashike kanda li nda hafa.” Opo nee Sophie okwa li a tala okavidio Young People Ask—What Will I Do With My Life? Okwa ti: “Onda li nda didilika kutya ounyuni owa ningifa nge ndi pondole nokutanga nge opo ndi efe po okulongela Jehova nomutima aushe. Onda li nda ilikana kuJehova, opo nee onda li nda efa po eifano lokundanisha.” Mbela Sophie oku uditile ngahelipi etokolo laye? Okwa ti: “Ihandi djuulukwa onghedi yange yonale yokukalamwenyo. Paife onda hafa filufilu. Ohandi kokola ondjila pamwe nomushamane wange. Katu fi ovanamadina, notu na shinini painiwe. Ashike otu na ekwatafano liwa naJehova, tu na ovakonakonimbibeli notwe litulila po omalalakano opamhepo. Inandi lipa nandenande oushima eshi nda efa po eifano olo.”
8. Omayele opaMbibeli elipi taa dulu okukwafela omunyasha a hoolole nghee ta ka longifa onghalamwenyo yaye?
8 Jehova oku shii osho sha denga mbada kwoove. Moses okwa ti: “Omwene Kalunga koye ote ku pula shike shimwe ngeno, ashike ove u kale nokutila Omwene Kalunga koye, u ende alushe neendjila daye, ndele u mu hole nokulongela Omwene Kalunga koye nomutima woye aushe nomwenyo woye aushe. Opo u kale nokudiinina oipango yOmwene neenghedimhango edi handi ku [lombwele] nena eli, opo u kale u nelao.” (Deut. 10:12, 13) Fimbo u li omunyasha, hoolola eifano olo tali ke ku kwafela u kale u hole Jehova noku mu longela “nomutima woye aushe nomwenyo woye aushe.” Kala u na elineekelo kutya okuninga ngaho otaku ke ku kwafela u “kale u nelao.”
9. Yelifa kutya oshike tashi dulika sha li she shi ninga shidjuu kuMoses okuwanifa po oshilonga shaye.
9 Moses okwa li ‘a tala ko okushekwa kwaKristus oko oupuna u dule omamona omuEgipti.’ (Heb. 11:26) Moses okwa li a tumwa eli ngaashi ‘Kristus’ ile ‘Omuvaekwa,’ meityo olo kutya okwa li a hoololwa kuJehova a pitife Ovaisrael muEgipti. Okwa li e shii kutya itashi ka kala shipu okuwanifa po oshilonga osho, okwa li nokuli e na “okushekwa.” Umwe womOvaisrael okwa li e mu sheka ta ti: “Olyelye e ku tula po u kale omwene nomutokoli wetu?” (Ex. 2:13, 14) Lwanima, Moses okwa li a pula Jehova ta ti: “Farao ota ka pwilikina nge ngahelipi?” (Ex. 6:12) Opo e lilongekidile okuungaunga nomasheko, Moses okwa li a lombwela Jehova outile nomalipulo aye. Jehova okwa li a kwafela ngahelipi Moses a wanife po oshilonga shaye shidjuu?
10. Jehova okwa li a kwafela ngahelipi Moses a wanife po oshilonga shaye?
10 Tete, Jehova okwa li a shilipaleka Moses a ti: “Ohandi ka kala pamwe naave.” (Ex. 3:12) Oshitivali, Jehova okwa li e mu kwafela a kale e na omukumo eshi e mu yelifila eityo ledina laye, a ti: “Ame ohandi ka kala osho nda hoolola okukala.”* (Ex. 3:14, NW) Oshititatu, okwa li a pa Moses eenghono dopashikumwifilonga odo da li tadi ulike kutya Moses okwa li a tumwa shili kuKalunga. (Ex. 4:2-5) Oshitine, Jehova okwa li a lombwela Moses a kufe Aron va ka longe pamwe noku kale omupopikalelipo waye, opo e mu kwafele a wanife po oshilonga shaye. (Ex. 4:14-16) Pexulilo longhalamwenyo yaye, Moses okwa li a tomhwa filufilu kutya Kalunga oha kwafele ovapiya vaYe va wanife po oshilonga keshe osho te va pe nokwa li a lombwela oo e mu pingena po, Josua, e na omukumo, a ti: “NOmwene ote ku tetekele. Ye ota ka kala naave. Ye ite ku efa ndee ite ku fii po. Ino tila. Ino haluka.”—Deut. 31:8.
11. Omolwashike Moses a li a lenga neenghono oshilonga shaye?
11 Kekwafo laJehova, Moses okwa li a lenga neenghono oshilonga shaye shidjuu, a li e shi tala ko shi “dule omamona omuEgipti.” Mbela okulongela Farao otaku yelekanifwa nokulongela Kalunga Omunaenghono adishe? Mbela okukala elenga muEgipti oku na ongushu tai yelekwa nokukala ‘Kristus,’ ile omuvaekwa waJehova? Moses okwa li a pewa ondjabi omolwoikala yaye yolupandu. Okwa li a hafela ekwatafano le likalekelwa naJehova, oo a li e mu kwafela a ulike ‘eenghono ditilifa’ eshi a li ta twala Ovaisrael kEdu lEudaneko. — Deut. 34:10-12.
12. Omaufembanghenda elipi a dja kuJehova tu na okukala twa lenga?
12 Nafye otu na oshilonga osho twe lineekelelwa. Okupitila mOmona waye, Jehova okwe tu pa oukalele, ngaashi a li e u pa omuyapostoli Paulus navakwao. (Lesha 1 Timoteus 1:12-14.) Atusheni otu na oufembanghenda wokuudifa onghundana iwa. (Mat. 24:14; 28:19, 20) Vamwe otava longo ve li ovakalele vefimbo li yadi. Ovamwatate va ninginifwa nova pyokoka ohava longo momaongalo ve li ovayakuliongalo novakulunhuongalo. Ndele ovapambele voye ovo vehe fi ovaitaveli ile vamwe otashi dulika va kale vehe udite ko kutya omaufembanghenda oo oku na ongushu yashike ile nokuli ve ku sheke omolwomaliyambo oye. (Mat. 10:34-37) Ngeenge ova pondola moku ku teya omukumo, otashi dulika u hovele okukala wa limbililwa ngeenge omaliyambo oye otaa ti sha ngoo shili ile ngeenge oto dulu ngoo shili okuwanifa po oshilonga shoye. Ngeenge osho osha ningwa, ongahelipi eitavelo tali ku kwafele uha sholole?
13. Jehova ohe tu kwafele ngahelipi tu wanife po oilonga yetu yopakalunga?
13 Pula Jehova u na eitavelo e ku yambidide. Mu lombwela outile nomalipulo oye. Komesho yaaishe, Jehova oye e ku pa oshilonga osho, note ke ku kwafela u pondole. Ngahelipi mbela? Omonghedi ya faafana naayo a li a kwafela Moses. Tete, Jehova okwe ku shilipaleka a ti: “Ame ohandi ku pameke ndee handi ku kwafa yo, Ame ohandi ku yambidida yo neke lolulyo louyuki wange.” (Jes. 41:10) Oshitivali, okwe ku dimbulukifa yo kutya omaudaneko aye oku shii okulineekelwa, eshi a ti: “Ngaashi nde shi tongele, osho handi ka ninga yo; Ame nde shi tota, Ame ohandi shi wanifa yo.” (Jes. 46:11) Oshititatu, Jehova okwe ku pa “eenghono di dule odo dopaushitwe” u wanife po oukalele woye. (2 Kor. 4:7, NW) Oshitine, opo e ku kwafele u lididimike eshi to wanifa po oshilonga shoye, Tate yetu omufilishisho okwe ku pa oumwainafana wovalongelikalunga vashili ovo hava ‘hekelekafana nokutungafana.’ (1 Tes. 5:11) Eshi Jehova te ku kwafele u wanife po oilonga yoye, eitavelo loye muye otali kolo noto ka kala wa lenga omaufembanghenda oo u na moilonga yaye kutya oku na ongushu e dule emona keshe lokombada yedu.
14. Omolwashike Moses a li e na oushili kutya ota ka pewa ondjabi?
14 Moses okwa li “a taalela kondjabi.” (Heb. 11:26) Nonande Moses ka li e shii shihapu shi na sha nonakwiiwa, okwa li a longifa eshiivo olo e na opo li mu wilike eshi ta ningi omatokolo. Ngaashi xekulululwa Abraham, Moses okwa li e shii kutya Jehova ota dulu okunyumuna oonakufya. (Luk. 20:37, 38; Heb. 11:17-19) Molwaashi okwa li e na elineekelo momaudaneko aKalunga, ka li e wete omido 40 odo a kala onhauki nosho yo 40 odo a kala mombuwa da hepa. Nonande ka li e shii kutya Kalunga ota ka wanifa po ngahelipi omaudaneko aye, omesho aye eitavelo okwa li e mu kwafela a mone ondjabi oyo ihe wetike nomesho okomutwe.
15, 16. (a) Omolwashike tu na okuyandja elitulemo kondjabi oyo hatu ka mona? (b) Omanangeko noupuna elipi wa teelela nodjuulufi oku ka hafela koshi yepangelo lOuhamba waKalunga?
15 Oho kala ngoo wa “taalela kondjabi” oyo to ka pewa? Ngaashi Moses, nafye katu shii naanaa ashishe shi na sha nokuwanifwa kwomaudaneko aKalunga. Pashihopaenenwa, ‘inatu shiiva efimbo’ olo oudjuu munene tau ke uya. (Mark. 13:32, 33) Ashike otu shii shihapu shi na sha noParadisa oyo tai ke uya shi dulife pwaasho Moses a li e shii. Nonande katu shii ashishe osho sha kwatelwa mo, Jehova okwe tu pa omaudaneko mahapu e na sha nanghee onghalamwenyo tai ka kala koshi yepangelo lOuhamba waye, oo hatu dulu ‘okutala’ kuo. Ngeenge otwa kala tu na efano la twa momadiladilo li na sha nounyuni mupe, otashi ke tu linyengifa tu konge tete Ouhamba. Ngahelipi mbela? Diladila kwaashi: Mbela oto ka landa ngoo eumbo lonhumba olo uhe shii naanaa kutya ola tya ngahelipi? Hasho nandenande! Sha faafana, itatu ka longifa onghalamwenyo yetu mokulalakanena oinima oyo tai xulu po. Eitavelo letu nali tu kwafele tu kale tu na efano la twa li na sha nonghalamwenyo yetu koshi yepangelo lOuhamba waKalunga.
16 Opo u kale u na efano la twa momadiladilo oye li na sha nOuhamba waKalunga, “taalela,” sha hala kutya, kala wa fa u liwete u li moParadisa. Pashihopaenenwa, ngeenge to lesha kombinga yovanhu ovo va popiwa mOmbibeli ovo va li ko fimbo Jesus a li ine uya kombada yedu, diladila kwaasho tashi dulika to ke va pula eshi tava ka nyumuka. Diladila yo kutya navo otashi dulika ve ke ku pule kutya onghalamwenyo yoye oya li ngahelipi momafiku axuuninwa. Diladila yo kehafo olo tali ka kala po eshi to ka shakena novapambele voye ovo va li ko omido omafele da pita nokunghee to ke va honga kombinga yaasho Kalunga e va ningila. Diladila yo vali kehafo olo to ka kala u na eshi to ke lihonga kombinga yoifitukuti i lili naku lili oyo pokati kayo novanhu tapa ka kala ombili. Dilonga yo kunghee to ka kala u na ekwatafano lopofingo elela naJehova eshi to ka enda kanini nakanini wa yuka mewaneneno.
17. Ongahelipi okukala tu na efano la twa li na sha nondjabi yetu yomonakwiiwa taku tu kwafele kunena?
17 Okukala tu na efano la twa momadiladilo li na sha nonakwiiwa otaku tu kwafele tu pule komesho, tu kale twa hafa notu ninge omatokolo a kanghamena konakwiiwa oyo tai kalelele. Paulus okwa li a shangela Ovakriste ovavaekwa a ti: ‘Ngeenge hatu teelele eshi tuhe shi wete, ohatu shi teelele nokulididimika.’ (Rom. 8:25) Ashike eendjovo odo inadi ngabekelwa ashike ovavaekwa ndele otadi longo yo kOvakriste aveshe. Nonande inatu mona ondjabi yetu natango, otu na eitavelo la kola eshi twa teelela nelididimiko ‘ondjabi’ oyo. Ngaashi Moses, katu wete omido odo twa kala hatu longele Jehova da fa da ya momeva. Ndele ponhele yaasho, otwa tomhwa kutya “ei i wetike otai xulu po, ndelenee inya i he wetike otai kala po fiyo alushe.”—Lesha 2 Ovakorinto 4:16-18.
18, 19. (a) Omolwashike tu na okukondja opo tu kale tu na eitavelo? (b) Oshike hatu ka kundafana moshitukulwa tashi landula?
18 Eitavelo “olo elineekelo la pama okulineekela osho tashi teelelwa nokuliukifa painima i he wetike.” (Heb. 11:1) Omunhu oo ha diladila pambelela ke shii kutya oshi na ongushu i fike peni okulongela Jehova. Omunhu a tya ngaho okwa tala ko oinima yopamhepo i li “oulai.” (1 Kor. 2:14) Fyeni otwa teelela oku ka hafela omwenyo fiyo alushe noku ka mona eshi ovanhu tava nyumunwa, oinima oyo ovanhu mounyuni ou ihava diladila nokuli kuyo. Ngaashi ovanhu vamwe vopefimbo laPaulus ovo va li ve mu ula kutya “omupopyaani,” ovanhu vahapu kunena otava diladila kutya eteelelo olo hatu udifa oshinima sha nyika oulai filufilu. — Oil. 17:18.
19 Molwaashi otwa dingililwa kovanhu ovo vehe na eitavelo, otu na okukondja opo tu kale tu na eitavelo. Ilikana kuJehova opo “eitavelo loye li ha dime mo muove.” (Luk. 22:32) Ngaashi Moses, kala u shii kutya oto ka mona oilanduliko ilipi ngeenge owa nyono, u shii ongushu yokulongela Jehova nou na eteelelo lomwenyo waalushe. Ndele mbela osho ashike hatu lihongo kuMoses osho? Hasho nandenande. Moshitukulwa tashi landula, ohatu ka kundafana nghee eitavelo la kwafela Moses a mone oo “e he wetike.”—Heb. 11:27.
^ okat. 10 Shi na sha neendjovo odo tadi hangwa muExodus 3:14, omuhongwanhu umwe wOmbibeli okwa ti: “Kape na osho tashi mu imbi a wanife po ehalo laye . . . Edina eli [Jehova] ola li tali ka kala oshungongulu kOvaisrael, li li odjo yaalushe yeteelelo noyehekeleko.”
“Okwe likolelela, osheshi a kala a fa e wete ou e he wetike.”—HEB. 11:27.
1, 2. (a) Yelifa kutya omolwashike Moses a li ta monika a fa e li moshiponga. (Tala efano pehovelo loshitukulwa.) (b) Omolwashike Moses a li ina tila ehandu lohamba?
FARAO okwa li omupangeli omunaenghono nokwa li oshikalunga shOvaegipti. Embo When Egypt Ruled the East ola ti kutya Ovaegipti ova li va tala ko Farao a “tumbala e dule oshishitwa keshe kombada yedu mounongo nomeenghono.” Molwaashi Farao okwa li a hala okukala ha tilika kOvaegipti, okwa li ha djala oshishani shi na efano leyoka longolonyoka ya fa ya hala okulyana. Diladila ashike kutya Moses okwa li e udite ngahelipi eshi Jehova e mu lombwela a ti: “Ame ohandi ku tumu kuFarao. Ndele pitifa mo muEgipti oshiwana shange Ovaisrael.”—Ex. 3:10.
2 Moses okwa li a ya kuEgipti opo a ka lombwele Farao etumwalaka olo la dja kuKalunga, netumwalaka olo ola li la handula Farao neenghono. Konima yehandukilo eti-9, Farao okwa li a londwela Moses a ti: “Tala u ha holoke vali koshipala shange. Osheshi efiku olo ove to holoka koshipala shange, ove u nokufya.” (Ex. 10:28) Fimbo Moses ina dja po puFarao, okwa li a xunganeka kutya oshiveli shohamba otashi ka fya. (Ex. 11:4-8) Xuuninwa, Moses okwa li a lombwela oukwaneumbo keshe wOvaisrael u dipae oshikombo ile odi, oshinamwenyo osho sha li sha yapulilwa oshikalunga shOvaegipti Ra, nokuvaeka ohonde yayo koivelo yomaumbo avo. (Ex. 12:5-7) Farao okwa li te ke linyenga ngahelipi? Moses ka li a tila eenghatu daFarao. Omolwashike mbela? Molwaashi okwa li e na eitavelo nokwa li a dulika kuJehova, ka li e na ‘outile wehandu lohamba, okwe likolelela, osheshi a kala a fa e wete ou e he wetike.’—Lesha Ovaheberi 11:27, 28.
3. Oshike hatu ka kundafana kombinga yeitavelo laMoses mwaao “e he wetike”?
3 Mbela eitavelo loye ola pama ngoo noho kala wa fa u ‘wete Kalunga’? (Mat. 5:8) Opo tu kale neitavelo la pama notu kale tu wete oo “e he wetike,” natu ka konakoneni oshihopaenenwa shaMoses. Ongahelipi eitavelo laye muJehova la li le mu amena koumbada wokutila ovanhu? Omonghedi ilipi a li a ulika eitavelo momaudaneko aKalunga? Ongahelipi okukala e wete oo “e he wetike” kwa li kwe mu pameka eshi ye noshiwana shavo va li moshiponga?
4. Eshi Moses a li a ya kuFarao, ovo vehe na eitavelo otashi dulika va li tava diladila shike?
4 Ovanhu ovo vehe na eitavelo otashi dulika va li tava diladila kutya Moses ka li e na eenghono dasha okuyelekanifa naFarao. Moses okwa li a pula Jehova a ti: “Aame omushike ndi ye kuFarao, nondi pitife mo Ovaisrael muEgipti?” (Ex. 3:11) Omido 40 da pita, Moses okwa li a faduka po okudja muEgipti nokuninga onhauki. Otashi dulika a li te lipula kutya, ‘Oshi li ngoo pandunge okushuna kuEgipti ndi ka handukife ohamba?’
5, 6. Oshike sha li sha kwafela Moses a tile Jehova, ndele haFarao?
5 Fimbo Moses ina alukila kuEgipti, Kalunga okwa li e mu lombwela efinamhango la fimana, olo Moses lwanima a ka shanga membo laJob, tali ti: “Okutila Kalunga okwo ounongo.” (Job 28:28) Opo Jehova a kwafele Moses a kale e na etilo olo noku katuke pandunge, okwa li a ulika kutya ope na eyooloko pokati komunhu naKalunga Omunaenghono adishe. Okwa li e mu pula a ti: “Olyelye a shitila omunhu okanya? Nalyelye a shita omufitandaka nomufitamatwi, omunamesho nomupofi? Haame, Omwene?”—Ex. 4:11.
6 Moses okwa li e lihonga mo shike mwaasho? Okwe lihonga kutya ina pumbwa okukala a tila. Okwa li a tumwa kuJehova oo oye a li ta dulu oku mu pa keshe osho a pumbwa opo a lombwele Farao etumwalaka laYe. Shikwao vali, Farao ka li ta yelekwa naJehova. Kalele kaasho, osho hasho sha li oshikando shotete ovapiya vaKalunga va li moshiponga shOvaegipti. Otashi dulika Moses a li a dilonga kunghee Jehova a li a amena Abraham, Josef naye mwene pefimbo lokupangela kwooFarao va tetekela. (Gen. 12:17-19; 41:14, 39-41; Ex. 1:22–2:10) Molwaashi Moses okwa li e na eitavelo muJehova, oo “e he wetike,” okwa li a ya nouladi koshipala shaFarao nokupopya ondjovo keshe oyo Jehova e mu lombwela.
7. Ongahelipi eitavelo muJehova la li la amena omumwameme umwe?
7 Eitavelo muJehova ola li yo la kwafela omumwameme Ella ehe liyandje koumbada wokutila ovanhu. Mo 1949, Ella wokuEstonia okwa li a kwatwa po kopolifi hai ifanwa KGB, a li a dulwa oikutu yaye, novapolifi ovanyasha ova li tave mu tale ve mu manena mo omesho. Okwa ti: “Onda li nda fya ohoni. Ndele konima eshi nda ilikana kuJehova, onda li ndi udite ombili yokomutima nonda ngungumana.” Opo nee, Ella okwa li a tulwa mokanduda kanini mwa laula nokwa kala mo oule womafiku atatu. Okwa ti: “Ovanambelewa ova li va ingida tava ti: ‘Ohatu shi ningi opo edina Jehova liha dimbulukiwe mo vali muEstonia! Ove oto i kokamba navamwe okoSiberia! Ova li va twikila ko tava sheke tava ti, ‘Jehova weni oku li peni?’” Mbela Ella okwa li a tila ovanhu ile okwa li e lineekela muJehova? Ngeenge a li ta pulwa omapulo okanaku, okwa li ha nyamukula ovapataneki vaye nopehe na oumbada ta ti: “Oshinima eshi onde shi diladila nawa noshixwepo ndi kale modolongo ndi na ekwatafano lange naJehova li li nawa shi dulife okumangululwa nokukala inandi hokiwa vali kuye.” Ella okwa li a tala ko Jehova woshili kuye ngaashi ashike ovanhu ovo va li ofika puye. Eitavelo laye ole mu kwafela a kanyatele oudiinini waye.
8, 9. (a) Oshike tashi tu kwafele tu finde oumbada wokutila ovanhu? (b) Ngeenge oto yelekwa u liyandje koumbada wokutila ovanhu, ou na okuyandja elitulemo loye kulyelye?
8 Eitavelo muJehova otali ke ku kwafela u finde oumbada. Ngeenge ovanambelewa ovo ve na eenghonopangelo ova kendabala okungabeka emanguluko loye lokulongela Jehova, otashi dulika shi kale tashi monika sha fa kutya onghalamwenyo yoye, onghalonawa nosho yo onakwiiwa yoye oi li momake ovanhu. Otashi dulika u lipule ngeenge oshi li ngoo pandunge okutwikila okulongela Jehova, osho tashi ka handukifa ovapangeli. Opo u finde oumbada wokutila ovanhu ou na okukala u na eitavelo muJehova. (Lesha Omayeletumbulo 29:25.) Jehova okwa pula a ti: “Oove lyelye, eshi to tila omunhu ou e nokufya nomona womunhu ou e nokuxula po ngaashi omwiidi”?—Jes. 51:12, 13.
9 Kala to yandje elitulemo kuXo omunaenghono adishe. Oku wete, e uditile oukwao wananghali noha katuka ponhele yaavo tava monifwa oixuna kovapangeli vehe fi ovayuki. (Ex. 3:7-10) Kutya nee oto popile eitavelo loye komesho yovapangeli ovanaenghono, ‘ino kala noshisho u tye ngahelipi ile u popye shike, osheshi oto pewa efimbo tuu olo odo u noku di popya.’ (Mat. 10:18-20) Ovapangeli vopanhu novanambelewa vepangelo kave na eenghono di fike pwaado daJehova. Ngeenge owa pameke eitavelo loye paife, oto ka tala ko Jehova e li omunhu wolela kwoove oo a halelela oku ku kwafela.
10. (a) Omalombwelo elipi Jehova a li a pa Ovaisrael momwedi waNisan 1513 K.O.P.? (b) Omolwashike Moses a li a dulika kelombwelo laKalunga?
10 Momwedi waNisan mo 1513 K.O.P., Jehova okwa li a lombwela Moses naAron va yandje omalombwelo e likalekelwa kOvaisrael oo kutya: Hoololeni odi ile oshikombo shoshindume sha ondoka, tamu shi dipaa nokuvaeka ohonde yasho koivelo yomaumbo eni. (Ex. 12:3-7) Mbela Moses okwa li e linyenga ngahelipi? Omuyapostoli Paulus okwa shanga shi na sha naMoses a ti: “Meitavelo okwa dika po opassa neshamino lohonde, omudipai woiveli opo a ha kume kuvo.” (Heb. 11:28) Moses okwa li e shii kutya Jehova omulineekelwa, nokwa li a ulika eitavelo meudaneko laJehova li na sha nokudipaa oiveli yaEgipti.
11. Omolwashike Moses a li a londwela vakwao?
11 Osha fa shi li ngaha kutya ovana vaMoses ova li muMidian, ve li kokule nova amenwa.* (Ex. 18:1-6) Ashike okwa li a dulika opo a yandje omalombwelo komaukwaneumbo Ovaisrael ovo oiveli yavo ya li moshiponga. Eemwenyo oda li moshiponga, na Moses okwa li e hole oshiwana shavo. Ombibeli oya ti: ‘Opo nee Moses okwa ifana ovakulunhu aveshe vOvaisrael ndee ta ti kuvo, dipaeni odi yopassa.’—Ex. 12:21.
12. Jehova okwe tu lombwela tu udife etumwalaka la fimana lilipi?
12 Mewiliko lovaengeli, oshiwana shaJehova otashi udifa etumwalaka la fimana, olo kutya: “Tileni Kalunga, nye mu mu fimaneke, osheshi efimbo letokolo laye ole uya; linyongameneni ou a shita eulu nedu nefuta needjo domeva.” (Eh. 14:7) Paife olo efimbo lokuudifa etumwalaka olo. Otu na okulondwela vakwetu va dje mo muBabilon Shinene, opo vaha “hangike komahepeko asho.” (Eh. 18:4) “Eedi [dimwe, NW]” oda waimina Ovakriste ovavaekwa opo va ladipike ovo va tukauka ko kuKalunga va “hanganifwe” naye. — Joh. 10:16; 2 Kor. 5:20.
13. Oshike tashi ke tu kwafela tu kale twa halelela okuudifa onghundana iwa?
13 Otwa tomhwa filufilu kutya “efimbo letokolo” oli li poduka. Otwa itavela yo kutya Jehova ita wedele eshi a ti kutya oilonga yokuudifa nokuninga ovanhu ovahongwa oya endelela. Omuyapostoli Johannes okwa mona memoniko “ovaengeli vane va kala ofika keembinga nhe dedu, ndele va li tava kangheke nokukwata eemhepo nhe dedu.” (Eh. 7:1) Mbela ou wete nomesho eitavelo ovaengeli ovo vane ve lilongekida okweefa eemhepo nhee dehanauno lopoudjuu munene? Ngeenge ou wete ovaengeli ovo nomesho oye eitavelo, oto ka dula okuudifa onghundana iwa nouladi.
14. Oshike hashi tu linyengifa tu ‘londwele ovahenakalunga ve lialuluke keendjila davo douhenakalunga’?
14 Ovakriste vashili ohava hafele ekwatafano naJehova nove na eteelelo lomwenyo waalushe. Ashike otu shii kutya otu na oshinakuwanifwa ‘shokulondwela ovahenakalunga omolweendjila davo douhenakalunga, opo va xupife eemwenyo davo.’ (Lesha Hesekiel 3:17-19.) Ndele ihatu udifa ashike opo tuha kale tu na etimba lohonde. Otu hole Jehova nosho yo ovanhu vakwetu. Jesus okwe tu kwafela tu ude ko ohole nonghenda yashili meyele laye li na sha nOmusamaria. Otashi dulika tu lipule kutya, ‘Mbela onda fa ngoo Omusamaria, handi linyengifwa ‘konghenda’ opo ndi udifile vamwe?’ Komesho yaaishe, inatu hala okukala twa fa omupristeri nOmulevi womeyele laJesus, hatu ‘pitilile po’ ovanhu vamwe. (Luk. 10:25-37) Eitavelo momaudaneko aKalunga nohole yokuhola ovanhu vakwetu otai ke tu linyengifa tu kufe ombinga pauyadi moilonga yokuudifa fimbo efimbo inali pwa po.
15. Omolwashike Ovaisrael va li ve udite ve li pokati kamumhaka namumhaka?
15 Eitavelo laMoses mwaao “e he wetike” ola li le mu kwafela eshi Ovaisrael va li moshiponga konima eshi va fiya po Egipti. Ombibeli oya ti: “Ovaisrael va yelula omesho avo, ndee tala, Ovaegipti tave uya tave va shikula. Ndele va kwatwa koumbada munene. Opo Ovaisrael va kuwa kOmwene.” (Ex. 14:10-12) Mbela onghalo ya tya ngaho oya li ye uya po ombadilila? Hasho nandenande. Jehova okwa li e va lombwela nale a ti: “Ame [ohandi] ka kukutika omutima waFarao, opo venya ve va shikule. Ndele Ame nda hala okulifimanekifila muFarao nomeenghono adishe domatanga ovakwaita vaye, nOvaegipti tava ka shiiva nokutya, Aame Omwene.” (Ex. 14:4) Ovaisrael ova li ashike ve wete efuta olo li va li moshipala, Farao netangakwaita laye ovo va li konima yavo nosho yo omulumenhu womido 80 oo a li te va kwatele komesho. Ova li ve wete ve li pokati kamumhaka namumhaka.
16. Eitavelo ola li la pameka ngahelipi Moses pEfuta Litilyana?
16 Moses ka li a kwatwa koumbada. Omolwashike mbela? Omolwomesho eitavelo, okwa li e wete umwe oo e na eenghono e dule efuta nosho yo etangakwaita. Okwa li e ‘wete exupifo lOmwene,’ nokwa li e shii kutya Jehova okwa li ta ka lwa ponhele yavo. (Lesha Exodus 14:13, 14.) Eitavelo laMoses ohali pameke noku twa omukumo oshiwana shaKalunga. Ombibeli oya ti: “Meitavelo va tokola efuta litiliyana va fa va enda poukukutu, fimbo Ovaegipti eshi ve shi hetekela, va fila mo.” (Heb. 11:29) Onghee hano, “oshiwana sha tila Omwene, nosha itavela Omwene naMoses, omupiya waye.”—Ex. 14:31.
17. Oiningwanima yomonakwiiwa ilipi tai ka yeleka eitavelo letu?
17 Nafye mafiku onghalamwenyo yetu otai ka kala tai monika ya fa i li moshiponga. Pehovelo loudjuu munene, omapangelo ounyuni ou otaa ka hanauna po filufilu omalongelokalunga oo taa monika mahapu noku na eenghono e tu dule. (Eh. 17:16) Jehova okwa xunganeka onghalo omo hatu ka kala twa fa oihakanwa a ti kutya ‘oshilongo shi li ngaho, vehe nohotekuma noidilifo noivelo.’ (Hes. 38:10-12, 14-16) Ovo vehe wete Jehova nomesho eitavelo otashi dulika va diladile kutya itatu xupu. Ndele mbela oto ke linyenga ngahelipi?
18. Yelifa kutya omolwashike hatu ka dula okukanyatela oudiinini wetu poudjuu munene.
18 Inatu pumbwa okutila. Omolwashike mbela? Omolwaashi Jehova okwa xunganeka nale kutya oshiwana shaye otashi ka ponokelwa. Okwa popya yo kutya ota ka amena oshiwana shaye. Ombibeli oya ti: “Mefiku tuu olo, mefiku mulo Gog ta lotokele oshilongo shaIsrael, Omwene Kalunga ta ti, oupyuhandu wange tau ka xwama momayulu ange. Heeno, Ame ohandi popi mehandu lange, momundilo woupyuhandu wange.” (Hes. 38:18-23) Opo nee Kalunga ota ka hanauna po oveshe ovo va hala okuyahameka oshiwana shaye. Ngeenge ou na eitavelo kutya Jehova ote ke ku amena ‘mefiku linene nolitilifa lOmwene,’ otashi ke ku kwafela u ‘mone exupifo lOmwene’ nou kanyatele oudiinini woye. — Joel 2:31, 32.
19. (a) Jehova naMoses ova li ve na ekwatafano la tya ngahelipi? (b) Ngeenge owa shiiva Jehova meendjila doye adishe, omanangeko noupuna elipi to ka hafela?
19 Lilongekidila paife oiningwanima oyo itunhula mokutwikila ‘okulikolelela, nokukala wa fa u wete ou ehe wetike.’ Pameka ekwatafano loye naJehova Kalunga okupitila mokulesha Ombibeli pandjikilile nokwiilikana. Moses okwa li e na ekwatafano lopofingo naJehova nokwa li a longifwa kuJehova monghedi ya denga mbada nomolwaasho Ombibeli tai ti kutya ova li ve shaafane naJehova ‘oshipala noshipala.’ (Deut. 34:10) Moses okwa li omuprofeti e likalekelwa. Ashike naave oto dulu okukala u na ekwatafano lopofingo naJehova wa fa ashike u mu wete filufilu. Ngeenge owe mu shiiva “meendjila doye adishe,” ngaashi Eendjovo daKalunga de ku ladipika u ninge, “ota ka lalakanifa omalila oye.”—Omayel. 3:6.
^ okat. 11 Jehova okwa li a tuma ovaengeli va dipae oiveli yOvaegipti. — Eps. 78:49-51.
Ondjokonona Yonghalamwenyo
Ngeenge handi diladila eedula 65 odo nda kala moilonga yefimbo li yadi, ohandi dulu okupopya kutya onghalamwenyo yange oya kala ihafifa. Osho inashi hala kutya inandi kala omafiku amwe nda nyika oluhodi nonda teka omukumo. (Eps. 34:13; 94:19) Ashike nande ongaho, onghalamwenyo yange oya kala tai pondola noi na elalakano.
MOMAFIKU 7 Septemba 1950, onda li nda ninga oshilyo shoukwaneumbo waBetel moBrooklyn. Pefimbo opo, oukwaneumbo waBetel owa li wa fikama po movamwatate novamwameme 355 va dja moiwana i lili noku lili nova li pokati komido 19 fiyo 80. Vahapu vomuvo ova li Ovakriste ovavaekwa.
Meme okwa li a honga nge okulongela ‘Kalunga ketu omuhafi.’ (1 Tim. 1:11, NW) Okwa li a hovela okulongela Jehova eshi nda li okamatyona. Mu-1 Juli 1939, eshi nda li ndi na omido 10, onda li nda ninginifwa poshoongalele shopashikandjo moColumbus, muNebraska, mOilongo ya Hangana yaAmerika. Tu li efele lwaapo, otwa li twa ongala monhele yahiilwa opo tu pwilikine koshipopiwa osho sha li sha kwatwa mokangalo shi na oshipalanyole “Oukanyamukulwa ile Emanguluko,” sha yandjwa komumwatate Joseph Rutherford. Fimbo oshipopiwa sha li metifa, polupale linini opo twa li twa ongalela opa li pe ya ongudu yovahangakeni. Ova li va kondjifa okuuya meni noku tu fininika tu xulife po okwoongala kwetu ndele tave tu lombwele tu fiye po odoolopa oyo. Otwa li twa ka ongalela kofaalama yomumwatate umwe i li popepi nodoolopa oyo nokupwilikina koshixupe shoshipopiwa. Ashike ihandi dimbwa nande efiku olo nda ninginifwa.
Meme okwa kala ha kendabala noudiinini okutekulila nge moshili. Nonande tate okwa kala omudali e li nawa, ka li naanaa e na ohokwe moinima yopalongelokalunga ile monghalonawa yange yopamhepo. Meme nEendombwedi dimwe domeongalo laOmaha ova li va twa nge omukumo neenghono.
Eshi nda li ndi li pokumana omatrika, okwa li ndi na okuninga etokolo li na sha naasho ndi na okuninga monghalamwenyo yange. Pokulombo alushe ngeenge ndi li mefudo, onda li handi kufa oukwafelikokolindjila pamwe navakwetu vepupi lange.
Ovamwatate ovanyasha vavali inava hombola ovo va li va pita ondodo onhiheyali kOfikola yaGilead, John Chimiklis naTed Jaracz, ova li va tuminwa moshitukulwa shetu ve li ovapashukili ovaendi. Onda li da kumwa eshi nda uda kutya opo ashike va wanifa omido omilongo mbali nasha. Pefimbo opo onda li ndi na omido 18 nonda li ndi li pokumana omatrika. Ohandi dimbuluka natango eshi omumwatate Chimiklis a li a pula nge kutya ohandi ka longifa ngahelipi onghalamwenyo yange. Eshi nda li nde mu lombwela, okwa ti: “Oshi li nawa, ninga omukokolindjila wondjikilile. Ku shii kutya otau ke ku twala fiyo openi.” Omayele oo nosho yo oshihopaenenwa shovamwatate ovo, okwa li a kuma nge neenghono. Mo 1948 eshi nda mana omatrika, onda li nda hovela okukokola ondjila.
MuJuli 1950, ame novadali vange otwa li twa ya koshoongalele shopaiwana osho sha li sha ningilwa mokapale kaYankee moNew York City. Fimbo twa li poshoongalele, onda li nda ya pokwoongala kwaavo va hala oku ka longa koBetel. Onda li nda yandja onhumwafo yange, nda shanga mo kutya onda hala oku ka longa kObetel.
Nonande tate ka li e na oupyakadi eshi handi kokola ondjila nosho yo eshi ndi li meumbo, okwa li e udite kutya ondi na okukala handi futile onduda yange nokulanda oikulya. Efiku limwe pehovelo laAuguste, manga ndi li mondjila handi ka konga oilonga, onda li nda ya tete pokakefa ketu kOpoosa. Onda li nda hanga mo onhumwafo yange ya dja koBrooklyn. Oya li ya dja komumwatate Nathan H. Knorr, oo a shanga a ti: “Onhumwafo yoye i na sha noku ka longela kObetel oya fika. Ondi udite kutya owa dimina oku ka kala mObetel fiyo osheshi Omwene te ke ku kufa po. Onghee hano, onda hala u kale we lilopota kObetel ko 124 Columbia Heights, moBrooklyn, shaNew York, momafiku 7 Septemba 1950.”
Eshi tate e uya keumbo efiku olo okudja koilonga, onda li nde mu lombwela kutya onda mona oilonga. Okwa ti, osho “oshili nawa, oto ka longela peni?” Onda li nde mu nyamukula kutya “okoBetel koBrooklyn nohandi ka kala handi mono eedola daAmerika $10.00 komwedi.” Osho osha li she mu halula kanini, ashike okwa ti ngeenge osho osho nda hoolola okuninga, ondi na okukendabala ndi shi pondole. Inapa pita efimbo lile unene, tate okwa li a ninginifwa koshoongalele osho sha li mokapale kaYankee mo 1953.
Oshinima shimwe vali shihafifa, kaume kange oo twa kala hatu kokola naye ondjila, Alfred Nussrallah, otwa li twa tambulwa oshita naye mObetel, notwa li twa ya ko oshita. Lwanima okwa ka hombola, opo nee ye nomukulukadi waye, Joan, ova ka ya kOfikola yaGilead, nova li va ya moilonga youtumwa koLebanon, nokonima ova ka shuna vali kOilongo ya Hangana tava longo ve li ovapashukili ovaendi.
Oilonga yange yotete mObetel oya li okulonga moshikondo shokutula kumwe omambo. Oshishangomwa shotete nda longa osha li embo What Has Religion Done for Mankind? Konima yeemwedi hetatu lwaapo handi longele moshikondo osho, onda li nda tumwa ndi ka longele kOshikondo shOilonga osho sha li koshi yepashukilo lomumwatate Thomas J. Sullivan. Osha li shihafifa okulonga pamwe naye nokumona ouwa mounongo wopamhepo nowino oo a mona eshi a kala ta longele ehangano momukokomoko womido.
Konima eshi nda longela mOshikondo shOilonga konyala oule womido nhatu, Max Larson oo a li omupashukili woshikondo shokunyanyangida, okwa li a lombwela nge kutya omumwatate Knorr okwa hala okumona nge. Onda li handi lipula kutya pamwe ondi na eshi nda ninga sha puka. Onda li nda pepelelwa eshi omumwatate Knorr a ti kutya okwa hala okushiiva ngeenge onda diladila okufiya po Obetel monakwiiwa. Okwa li a pumbwa umwe a longe mombelewa yaye pakafimbo nokwa li a hala a shiive ngeenge ohandi dulu okutambula ko oilonga oyo. Onda li nde mu lombwela kutya inandi diladila okufiya po Obetel. Onda li nda mona oufembanghenda wokulonga mombelewa yaye oule weedula 20 da ka shikula ko.
Luhapu ohandi ti kutya itandi dulu okufutila ehongo olo nda mona eshi nda kala handi longo nomumwatate Sullivan naKnorr nosho yo vamwe vali mObetel ngaashi omumwatate Milton Henschel, Klaus Jensen, Max Larson, Hugo Riemer naGrant Suiter.*
Ovamwatate ovo nda kala handi longo navo ova li ve liunganeka nawa opo va dule okuwanifa po oilonga oyo ve lineekelelwa kehangano. Omumwatate Knorr okwa li ha longo noudiinini nokwa li a hala okumona nghee oilonga yOuhamba tai xumu komesho nokutamunuka mo neenghono ngaashi tashi dulika. Ovo va li hava longo mombelewa yaye ova kala hava mono shipu okupopya naye. Nonande otwa li hatu kala tu na etaleko la yoolokafana moinima imwe, otwa li hatu dulu okupopya omaliudo etu twa manguluka ndele iha kala e tu handukila.
Pomhito imwe, omumwatate Knorr okwa li a popya naame kombinga yanghee sha fimana okukala omudiinini nomoinima inini. Pashihopaenenwa, okwa li a lombwela nge kutya eshi a li omupashukili woshikondo shokunyanyangida, omumwatate Rutherford okwa li e mu dengela ongodi ndele ta ti: “Omumwatate Knorr, eshi to di koshinyanyangido to uya kouvalelo, kwafele nge u etele nge oudimifo vopena yekala. Onde va pumbwa poshitaafula shange.” Omumwatate Knorr okwa ti kutya oshinima shotete a ninga okwa li a ya konduda yokupungula, ta kufa ko oudimifo noku va tula mondjato yombulukweva. Opo nee komatango okwa li e va twala kombelewa yomumwatate Rutherford. Osha li oshinima shanafangwa, ashike osha li tashi ti sha komumwatate Rutherford. Konima yaasho, omumwatate Knorr okwa li a lombwela nge ta ti: “Ondi hole okukala ndi na eepena da hongwa poshitaafula shange. Kwafele nge u kale ho di hongele nge ongula keshe.” Oule womido dihapu, onda kala handi shilipaleke kutya eepena daye oda hongwa.
Luhapu omumwatate Knorr okwa li ha popi shi na sha nanghee sha fimana okukala hatu pwilikine nawa ngeenge twa pulwa tu ninge oshinima shonhumba. Pomhito imwe, okwa li a pa nge omalombwelo a yela e na sha nanghee ndi na okuungaunga noshinima shonhumba, ashike kanda li nda pwilikina nelitulemo. Oshidjemo, onda li nde mu fifa ohoni neenghono. Osha li sha udifa nge nai, onghee onda li nde mu shangela onhumwafo i li pauxupi nda ti kutya onde lipa oushima neenghono kwaasho nda ninga nonda li ndi udite kutya onda pumbwa okudja mo mombelewa yaye ndi pewe oilongo imwe. Konima yokafimbo ongula yefiku olo, omumwatate Knorr okwa li e uya poshitaafula shange. Okwa ti: “Robert, onhumwafo yoye onde i mona. Ashike owa ninga epuko. Onda li nda popya naave nale kombinga yaasho, nonde lineekela monakwiiwa oto ka kala wa lungama. Paife natu shune ashike koilonga.” Okwa li nda pandula unene shili okunakonasha kwaye kwopahole.
Konima yokulonga mObetel oule weedula 8, kanda li ndi na ediladilo limwe lihe fi okutwikila moilonga yaBetel. Ashike ola ka lunduluka. Poshoongalele shopaiwana osho sha li sha ningilwa mokapale kaYankee nosho yo kaPolo mo 1958, onda li nda mona Lorraine Brookes oo twa shakenene naye mo 1955 eshi a li ta kokola ondjila moMontreal, muKanada. Onda li nda kuminwa etaleko laye li na sha noilonga yefimbo li yadi nosho yo ehalo laye lokuya keshe opo ehangano laJehova tali mu tumine. Lorraine okwa kala a hala okuya kofikola yaGilead. Mo 1956, eshi a li e na omido 22, okwa li a tambulwa mondodo 27. Eshi a pita kofikola oyo, okwa li a tuminwa koBrasilia eli omutumwa. Fye naLorraine otwa li vali twa hovela okushiivafana mo 1958, nokwa li a dimina tu hombole naye. Otwa li twa tokola okuhombola momudo wa ka landula ko notwa li twa hala okuya moilonga youtumwa.
Eshi nda lombwela omumwatate Knorr kombinga yelalakano lange, okwa ti natu teelele pa pite omido 3, opo nee hatu hombola nokulonga mObetel yaBrooklyn. Pefimbo opo, opo ovalihomboli va kale vali mObetel konima eshi va hombola, umwe womuvo oku na okukala a longa mObetel oule weedula 10 ile di dule po namukwao na kale a longa mo omido 3. Onghee hano, Lorraine okwa li a dimina okulonga omido 2 mObetel yaBrasilia nosho yo omudo umwe mObetel yaBrooklyn fimbo inatu hombola.
Omido mbali dotete eshi twa tameka okweendelafana otwa li ashike hatu kwatafana paenhumwafo. Okudenga ongodi okwa li ku na ondilo neenghono, nokakwa li ku na ee-e-mail pefimbo opo. Eshi twa hombola 16 Septemba 1961, omumwatate Knorr oye a li e na oufembanghenda wokuyandja oshipopiwa shohango yetu. Oshoshili kutya eedula 3 odo twa kala twa teelela oda li tadi monika da fa efimbo lile. Ashike paife ngeenge hatu diladila konima, ohatu kala twa wanenwa notwa hafa unene eshi twa kala oule womido di dulife 50 mohombo, notwa dimina yo kutya oshi li pandunge okuteelela.
Mo 1964, onda li nda pewa oufembanghenda woku ka talela po koilongo imwe, ndi li omupashukili woitaimbelewa. Pefimbo opo, ovakulukadi kava li hava pitikwa va ye pamwe novashamane vavo momalweendo a tya ngaho. Ashike osho osha ka lunduluka mo 1977, novakulukadi ova li va hovela okukala hava i pamwe novashamane vavo. Momudo oo, fye naLorraine otwa li twa ya pamwe naGrant naEdith Suiter, twa ka talela po koshitaimbelewa shaNdowishi, Austria, Greka, Kipro, Turkey noshaIsrael. Oilongo aishe kumwe oyo nda talela po mounyuni oi li 70 lwaapo.
Oshikando shimwe eshi twa li twa ya koBrasilia mo 1980, otwa li twa ka talela po koBelém, oshilando oko Lorraine a li ha longele eshi a li moilonga youtumwa. Otwa li yo twa ka talela po ovamwatate vokoManaus. Pefimbo loshipopiwa shimwe osho sha li sha yandjwa mokapale konhumba, otwa li twa mona ongudu yovanhu ve li omutumba pamwe ovo itava shikula omukalondjikilile wovakainhu vOvabrasilia wokulixupita keemhanda nowovamwatate wokuminikafana. Omolwashike mbela?
Ongudu oyo oya li yEendombwedi dikwetu da dja koshitukulwa shovanashilundu osho shi li mokati kofuka yaAmazon. Inava hala okukuma ovapwilikini vakwao opo vaha kwatwe komukifi oo. Ashike ova li shili va kuma omitima detu noitatu dimbwa ehafo olo la li li liwetikile moipala yavo. Eendjovo daJesaja kadi li tuu paushili odo tadi ti: “Ovapiya vange otava ka kuwilila ehafo lokomutima”!—Jes. 65:14.
Fye naLorraine luhapu ohatu dilonga komido di dulife po 60 odo twa kala moilonga yaJehova. Otwa hafela neenghono eenghedi omo twa nangekwa noupuna mokweefa Jehova e tu wilike okupitila mehangano laye. Nonande ihandi dulu vali oku ka talela po koilongo imwe ngaashi omido da dja ko, ohandi dulu okuwanifa po oilonga yange efiku keshe yokukwafela Olutuwiliki, handi longo nOkomitiye yOvaunganeki nosho yo Okomitiye yOilonga. Onda hafa neenghono okukala ndi na oufembanghenda wokuyambidida kanini ovamwatate mounyuni aushe monghedi ei. Ohashi tu kumwifa fiyo opaife okumona ovamwatate novamwameme vahapu ovanyasha ovo va ya moilonga yefimbo li yadi ve na ediladilo la fa laJesaja oo a ti: “Aame ou, tume nge!” (Jes. 6:8) Ongudu oyo yoohandimwe otai tu kumwe noushili weendjovo domupashukilishikandjo oo a lombwelele nge ta ti: “Ninga omukokolindjila wondjikilile. Ku shii kutya otau ke ku twala fiyo openi.”
^ okat. 20 Opo u mone ondjokonona yovamwatate vamwe vomwaavo, tala oifo yOshungonangelo yOshiingilisha tai shikula: Thomas J. Sullivan (15 Auguste 1965); Klaus Jensen (15 Oktoba 1969); Max Larson (1 Septemba 1989); Hugo Riemer (15 Septemba 1964); naGrant Suiter (1 Septemba 1983).
“Kaku na ou ta dulu okukalela oovene vavali; . . . Kamu dulu okukalela Kalunga nemona.”—MAT. 6:24.
1-3. (a) Ovanhu vahapu kunena ova taalela omaupyakadi opainiwe elipi, navamwe ohava kendabala oku a kandula po ngahelipi? (Tala efano pehovelo loshitukulwa.) (b) Omalipulo elipi a holoka po e na sha nokutekula ounona?
MARILYN okwa ti: “Omushamane wange James ohadi alushe koilonga a loloka, ndele oshimaliwa osho ha futwa ihashi wanifa po eemhumbwe detu dakeshe efiku.* Onda li nda hala ndi kale handi longo opo James aha kale vali te lidipaele po nonda li yo nda hala omonamati wetu Jimmy a kale e na oinima iwa oyo i niwe kovanafikola vakwao.” Marilyn okwa li yo a hala okukwafela ovapambele vaye vamwe nova tuvikile oimaliwa imwe yoku ka longifa monakwiiwa. Ookahewa kaye vahapu ova tembukila koilongo imwe oko ku na oilonga oyo hai futu nawa. Ashike eshi Marilyn a diladila kombinga yokufiya po oukwaneumbo waye, osha li she mu ningifa a kale a lyalyakana noke shii kutya na ninge po shike. Omolwashike mbela?
2 Marilyn okwa li a nyemata eshi a li ta diladila kombinga yaasho sha li tashi dulu okuningwa po ngeenge okwa fiye po oukwaneumbo waye. Ndele nande ongaho, okwa li a tomhafana kutya, vakwetu ova ya kondje yoilongo oule wefimbo nomaukwaneumbo avo otaa monika ngoo e li nawa pamhepo. Ashike okwa li te lipula kutya ongahelipi ta ka tekula Jimmy e li kokule naye. Ota ka dula ngoo okutekula omonamati waye “meduliko nomekumaido lOmwene” okupitila mointaneta?—Ef. 6:4.
3 Marilyn okwa li a pula omayele kuvamwe. Omushamane waye ka li a hala aye, ashike okwa ti kutya ite mu kelele ngeenge okwa hala okuya. Ovakulunhuongalo navamwe meongalo ova li ve mu kumaida aha ye, ndele ovamwameme vamwe ova li ve mu ladipika a ye. Ovamwameme ovo ove mu lombwela va ti: “Ngeenge ou hole oukwaneumbo woye shili, inda. Natango oto ka twikila ashike okulongela Jehova.” Nonande Marilyn natango okwa li e na omalimbililo, okwa lekela James naJimmy ndele ta i a ka longe koshilongo shimwe shi lili. Okwe va udanekela a ti: “Itandi kala ko.”
4. Omolwashike ovanhu vahapu hava i va ka longe koilongo imwe i lili, na luhapu oolyelye hava tekula ovana vovadali va tya ngaho?
4 Jehova ina hala ovapiya vaye va fye kondjala, nokutembukila koilongo imwe omolwondjala otaku dana onghandangala mondjokonona yovapiya vaye. (Eps. 37:25; Omayel. 30:8) Opo tatekulululwa Jakob noukwaneumbo waye vaha fye kondjala, Jakob okwa li a tuma ovanamati vaye kuEgipti va ka lande oikulya.* (Gen. 42:1, 2) Kunena ovanhu vahapu ovo hava tembukile koilongo imwe ihava i ko molwaashi tava fi ondjala. Ndele vamwe otashi dulika hava ka longa ko molwaashi ve na omikuli. Vamwe ohave shi ningi ashike molwaashi va hala okukala ve na oinima iwa nokuxwepopaleka onghalonawa yopamaxupilo yomaukwaneumbo avo. Opo va hange omalalakano avo mounyuni omu eliko tali u pedu, ohava fiye po omaukwaneumbo avo tashi dulika tava i konhele imwe i lili moshilongo shavo ile va ye koshilongo shimwe shi lili. Luhapu ovadali ovo hava fiye po omaukwaneumbo avo, ohava yandje ovana vavo va tekulwe kuvamwe, ngaashi komudali umwe, komumwaina oo a kula, inakulu naxekulu, kovapambele vamwe ile kookaume. Nonande ohava kala va nyika oluhodi eshi tava fiye po omaukwaneumbo avo, vahapu ovo hava i va ka longe koilongo imwe ove udite kutya kave na ehoololo.
5, 6. (a) Jesus okwa honga shike kombinga yehafo neameno? (b) Jesus okwa honga ovashikuli vaye va ilikane kombinga yeemhumbwe dilipi? (c) Omonghedi ilipi Jehova he tu nangeke noupuna?
5 Pefimbo laJesus, ovanhu vahapu ova li ovakwanaluhepo, nova li ve udite kutya ova pumbwa oimaliwa ihapu opo va kale va hafa nova amenwa. (Mark. 14:7) Ashike Jesus ka li a hala va kale ve lineekela moinima oyo tai xulu po. Okwa li a hala va kale ve lineekela muJehova, oo omanangeko noupuna aye taa kalelele. Meudifo laJesus lokOmhunda, okwa popya kutya ehafo lashili neameno inali likolelela kokukala noinima yopamaliko ile keenghendabala detu, ndele okokukala nekwatafano liwa naTate yetu womeulu.
6 Jesus okwe tu honga moshihopaenenwa shaye sheilikano tu ilikane kombinga yeemhumbwe detu dakeshe efiku, ‘omungome wetu womafiku aeshe,’ ndele hakombinga yonghalamwenyo youdjeko. Okwa lombwela ovapwilikini vaye sha yukilila a ti: “Inamu liongelela omamona kombada yedu. . . . Ndelenee liongeleleni omamona meulu.” (Mat. 6:9, 11, 19, 20) Otu na elineekelo kutya Jehova ote ke tu nangeka noupuna ngaashi a udaneka. Omanangeko noupuna aKalunga okwa kwatela mo shihapu shihe fi ashike okukala e tu hokwa; ote ke tu pa osho twa pumbwa shili. Onghee hano, opo tu kale twa hafa shili notu li meameno, ongeenge ashike twe lineekela muTate yetu omufilishisho ponhele yokukala twe lineekela moimaliwa. — Lesha Mateus 6:24, 25, 31-34.
7. (a) Jehova okwa yandja oshinakuwanifwa shokutekula ounona koolyelye? (b) Omolwashike ovadali aveshe vavali va pumbwa okutekula ovana vavo?
7 ‘Okukonga tete ouyuki waKalunga’ okwa kwatela mo okukala u na etaleko la fa laJehova li na sha noinakuwanifwa youkwaneumbo. Pashihopaenenwa, mOmhango yaMoses omu na efinamhango olo tali longo kOvakriste tali ti: Ovadali ove na okudeulila ovana vavo oinima yopamhepo. (Lesha Deuteronomion 6:6, 7.) Kalunga okwa yandja oshinakuwanifwa osho kovadali, ndele hakooxekulu nooinakulu ile kuumwe e lili. Ohamba Salomo oya ti: ‘Omumwange, pwilikina outekuduliko waxo, ndele ino ekelashi elongo lanyoko.’ (Omayel. 1:8) Jehova okwa hala yo omaukwaneumbo a kale pamwe opo ovadali aveshe vavali va honge nova wilike ovana vavo. (Omayel. 31:10, 27, 28) Ngeenge ounona tava pwilikine kovadali vavo eshi tava popi kombinga yaJehova nokutala nghee tave mu longele efiku keshe, ohave lihongo okuninga sha faafana.
8, 9. (a) Omalunduluko elipi haa holoka po ngeenge omudali umwe okwa ka kala kokule noukwaneumbo? (b) Ngeenge ovadali ova kala vehe li pamwe novana, ohashi kumu ngahelipi ounona pamaliudo nopaenghedi?
8 Ovo hava kala va hala okutembukila koilongo imwe, ohava kendabala okudiladila komaupyakadi oo tashi dulika a holoke po nokomaliyambo oo a kwatelwa mo fimbo inava tembuka, ndele ovanini hava didilike oilanduliko aishe oyo tai ke va hanga ngeenge ova fiye po omaukwaneumbo avo. (Omayel. 22:3)* Omafiku kemale okudja ashike eshi Marilyn a tembuka, okwa li a hovela okukala a wililwa po pamaliudo eshi a topoka noukwaneumbo waye. Omushamane waye nomonamati wavo navo ova li va wililwa po pamaliudo. Okamonamati kavo Jimmy oka li hake mu pula alushe taka ti: “Oshike wa fiila nge po?” Marilyn okwa li ashike a lalakanena okukala kondje yoshilongo eemwedi donhumba ndele okwa ka papala ashike eshi omido tadi piti, nokwa li she mu tilifa eshi a didilika kutya oukwaneumbo waye otau ende tau lunduluka. Jimmy ka li vali ngaashi e mu fiile. Okwa popya a nyemata ta ti: “Jimmy ke hole nge vali.”
9 Ngeenge ovadali nounona kave li pamwe ve li oukwaneumbo, aveshe otava dulu okukala va wililwa po pamaliudo nohashi kumu eenghedi davo.* Opa ngoo pe fike oule fimbo olo okaana kanini kehe li novadali vako opo ngoo pe fike tashi ka kumu neenghono. Marilyn okwa li a yelifila Jimmy kutya ota ningi omaliyambo a tya ngaho omolwouwa waye. Ashike Jimmy okwa li e udite kutya meme waye okwe mu ekelashi. Pehovelo okwa li a handuka eshi ina a ya ndele eshi a ka aluka ke na vali naye. Ngaashi ashike ounona ovo inava kala povadali vavo hava kala ve udite, Jimmy naye okwa li e udite kutya ina pumbwa vali okukala e hole ina nokudulika kuye. — Lesha Omayeletumbulo 29:15.
10. (a) Oshike tashi dulu okuningwa po shi na sha nokaana ngeenge ovadali ova kala have ka pe omaano ponhele yokukala efimbo nako noku ka pa elitulemo? (b) Oshike osho ovadali itava dulu okuninga ngeenge otava kendabala okutekula ovana vavo ve li kokule navo?
10 Molwaashi Marilyn okwa li kokule naJimmy, okwa li ha kendabala a xwepopaleke onghalo mokukala ha tumine Jimmy oimaliwa nomaano. Ndele okwa ka didilika kutya okwa li ashike ta ningifa omona aha kale e na naye nandenande noku kale e hole oimaliwa ponhele yokukala e hole Jehova nosho yo oukwaneumbo wavo. (Omayel. 22:6) Shinyikifa oluhodi, Jimmy okwe mu lombwela ta ti: “ino aluka vali. Kala ashike ho tumu omaano.” Osho osha li sha ningifa Marilyn a didilike kutya ita dulu okutekula omonamati okupitila meenhumwafo, mokudenga ongodi ile okupopya naye okupitila mointaneta. Okwa ti: “Ito dulu okupapatela ile okuxupita okaana koye eshi taka ka nangala okupitila mointaneta.”
11. (a) Ongahelipi okukala kokule noukwaneumbo woye omolwoilonga haku kumu ohombo? (b) Onaini Marilyn a li a didilika kutya okwa pumbwa okushuna keumbo opo a ka kale pamwe noukwaneumbo waye?
11 Ekwatafano laMarilyn naJehova nosho yo nomushamane waye nalo ola enda tali nghundipala. Okwa li ashike ha endafana nOvakriste vakwao nokuya moukalele lumwe moshivike ile aha ye mo, nokwa li yo e na okukondjifa omuyandji waye woilonga oo a li a hala a ye naye momilele. Molwaashi James naMarilyn kava li hava kundafana kombinga yomaupyakadi oo keshe umwe womuvo ta shakeneke, ova li hava lombwele vamwe ve lili omaliudo avo, naaveshe vavali okonyala va ye momilele kondje yohombo. Marilyn okwa ka didilika kutya nonande inava nyona ohombo, ohombo yavo oya li moshiponga, molwaashi eshi vaha li pamwe kava li tava dulika kewiliko lOmbibeli olo kutya ovalihomboli ove na okuliwanifila po eemhumbwe davo dopamaliudo nodopamilele. Kava li yo tava dulu okukala pamwe efimbo ovo aveke nokulipa elitulemo olo ovalihomboli ve na okuhafela. (Eimb.lela. 1:2; 1 Kor. 7:3, 5) Kava li yo tava dulu okulongela Jehova pauyadi pamwe nomonamati wavo. Marilyn okwa ti: “Eshi nde lihonga poshoongalele shimwe shoshitukulwa kutya elongelokalunga loukwaneumbo ihali faula ola fimanenena opo tu ka xupe mefiku linene laJehova, onda li nda didilika kutya onda pumbwa okushuna keumbo. Onda li nda hovela vali okupameka oupamhepo wange nosho yo ekwatafano liwa noukwaneumbo wange.”
12. Omayele Ombibeli elipi taa dulu okukwafela ovo va fiya po omaukwaneumbo avo omolwoilonga?
12 Eshi Marilyn a li a tokola okushuna keumbo, vamwe ova li ve mu pa omayele taa tungu ofimbo vamwe ve mu pa oo itaa tungu. Ovakulunhuongalo vomeongalo lokoshilongo oko a li ova li ve mu pandula omolweitavelo nouladi waye. Ndele vamwe ovo navo va li va fiya po omaukwaneumbo avo, ponhele yokushikula oshihopaenenwa shaye shiwa ova li tava kendabala oku mu ningifa aha shune. Ova ti: “Oto ka aluka ashike konima yefimbo lixupi. Openi to ka hanga oimaliwa yokufila oshisho eemhumbwe doukwaneumbo woye ngeenge owa shuna keumbo?” Ponhele yomapopyo taa teya omukumo a tya ngaho, Ovakriste ove na ‘okupukulula ovakainhu ovanyasha va kale ve hole ovalumenhu vavo nokuhola ovana vavo, ve shii kutekula omaumbo avo vene, opo ondjovo yaKalunga iha shekifwe.’—Lesha Titus 2:3-5.
13, 14. Omolwashike tashi pula eitavelo opo tu hafife Jehova ponhele yokuliyandja kwaasho ovapambele vetu va hala tu ninge? Shi yelifa to yandje oshihopaenenwa.
13 Vahapu ovo hava fiye po omaukwaneumbo avo va ka longe konhele imwe i lili ova dja momaputuko oo a lenga omifyuululwakalo novapambele, unene tuu ovadali vavo komesho yoinima aishe. Otashi pula eitavelo opo Omukriste a hafife Jehova ponhele yokuliyandja kwaasho tashi ningwa kuvahapu ile osho ovapambele va hala a ninge.
14 Natu ka taleni kehokololo laCarin, oo a ti: “Eshi okamonamati ketu Don ka dalwa, ame nomushamane waye otwa hangwa hatu longo kondje yoshilongo nonda hangwa ashike opo nda hovele okukonakona Ombibeli. Ovapambele vange ova li va teelela ndi tume Don keumbo opo a ka tekulwe kovadali vange ofimbo ame nomushamane wange hatu longo oshimaliwa.” Eshi Carin a li a popya kutya oye ta tekula okaana kaye mwene, ovapambele vaye, mwa kwatelwa omushamane waye, ova li ve mu ula kutya oku na onyalo nova li tave mu yolo. Carin okwa ti: “Paushili wovene, pefimbo opo kanda li ndi udite ko moule kutya osha puka okutuma Don a ka kale novadali vange oule womido donhumba. Ashike onda li ndi shii kutya Jehova okwa yandja kufye oshinakuwanifwa shokutekula omonamati wetu, tu li ovadali vaye.” Eshi Carin a ka ninga vali eteelelo, omushamane waye oo ehe fi omwiitaveli okwa li te mu fininike e li kufe mo. Etokolo laCarin olo a li a ninga pehovelo ola pameka eitavelo laye, nopomhito oyo natango okwa li a ninga etokolo olo tali hafifa Jehova. Paife ye, omushamane waye novana vavo ove li pamwe aveshe va hafa. Ngeno Carin okwa tumine omona umwe ile aveshe va ka tekulwe kuvamwe, ngeno osha ka eta oidjemo ya yooloka ko kwaayo ve na paife.
15, 16. (a) Vicky okwa tekulwa ngahelipi eshi a li okaana? (b) Omolwashike ina efa okamonakadona ka tekulwe monghedi ya faafana?
15 Ondombwedi yedina Vicky oya ti: “Onda kala omido donhumba nameekulu ofimbo ovadali vange va li pamwe nokandenge kange kokakadona. Eshi nda ka ya kuvo, omaliudo ange e na sha navo okwa li a lunduluka. Okandenge kange oka li haka popi omaliudo ako ka manguluka, take va papatele noka li ke na ekwatafano lopofingo navo. Ashike ame kanda li ndi na ekwatafano lopofingo novadali vange, nokuli naashi nda ka kula, osha li shidjuu kwaame oku va hololela omaliudo ange ashili. Ame nokandenge kange otwa li twa shilipaleka ovadali vetu kutya ohatu ke va fila oshisho ngeenge va kulupa. Ndele ame onda li ashike handi ke shi ninga molwaashi ndi udite ndi na oshinakuwanifwa, ashike okandenge kange oka li take ke shi ninga omolwohole yoku va hola.”
16 Vicky okwa twikila ko a ti: “Paife meme okwa hala ndi mu pe okamonakadona kange e ka tekule, ngaashi ashike a li a yandja nge po kumeekulu. Onde shi anya nelungi. Ame nomushamane wange otwa hala okutekula ovana vetu va ende meendjila daJehova. Inandi hala okunyona po ekwatafano letu lomonakwiiwa nokamonakadona kange.” Vicky okwa didilika kutya opo omunhu a pondole shili ongeenge ashike e hole Jehova nomafinamhango aye ponhele yokukala a pitifa komesho oinima yopamaliko nosho yo osho ovapambele va hala a ninge. Jesus okwa ti: ‘Kaku na ou ta dulu okukalela oovene vavali,’ Kalunga nemona. — Mat. 6:24; Ex. 23:2.
17, 18. (a) Ovakriste ove na alushe ehoololo lilipi? (b) Omapulo elipi hatu ka kundafana moshitukulwa tashi landula?
17 Tate yetu Jehova, okwa udaneka kutya ote ke tu pa oinima oyo twa pumbwa ngeenge otwa pitifa komesho Ouhamba nouyuki waye monghalamwenyo yetu. (Mat. 6:33) Onghee hano, Ovakriste vashili alushe ove na ehoololo. Nokuli nonande otwa taalela omaupyakadi a kwata moiti, ohatu dulu okuhafifa Jehova nokutula moilonga omafinamhango Ombibeli molwaashi Jehova okwa udaneka kutya ote ke tu kwafela tu ‘pite mo.’ (Lesha 1 Ovakorinto 10:13.) Ngeenge otwa “teelele” Jehova, twe ‘mu lineekela’ mokwiilikana e tu pe ounongo noku tu wilike mokudulika koipango yaye nokomifikamhango daye, opo nee ‘ote shi ningi.’ (Eps. 37:5, 7) Jehova ota ka nangeka noupuna eenghendabala detu odo hatu ningi nomutima aushe tu mu longele oye aeke, e li Omwene wetu. Ngeenge oye twa pitifa komesho, ote ke tu ‘wapalekifa keshe osho hatu shi longo,’ ile tu tye ote ke tu kwafela tu pondole monghalamwenyo yetu. — Yelekanifa naGenesis 39:3.
18 Oshike tashi dulu okuningwa po opo ku pamekwe ekwatafano olo la nghundipala sha etifwa kokuhakala pamwe oule wefimbo lonhumba? Ongahelipi hatu dulu okufila oshisho omaukwaneumbo etu painiwe nopehe na okuya kokule nao? Ongahelipi hatu dulu okuladipika vamwe pahole va ninge omatokolo a yuka moshinima osho? Oshitukulwa tashi landula ko otashi ka kundafana kombinga yomapulo oo.
^ okat. 1 Omadina oo hao ovanhu ovo lelalela.
^ okat. 4 Oshikando keshe ovanamati vaJakob va ya kuEgipti, otashi dulika sha li hashi va pula oivike itatu ile inini vehe li nomaukwaneumbo avo. Lwanima eshi Jakob novanamati va ka tembukila kuEgipti, ova li va ya pamwe novakulukadi vavo nosho yo ovana. — Gen. 46:6, 7.
^ okat. 8 Tala oshitukulwa “Immigration—Dreams and Realities” mo-Awake! yaFebruali 2013.
^ okat. 9 Omatyekosha a dja koilongo i lili noku lili otaa ulike kutya okufiya po kaume koye kopahombo ile ounona u ka longe kondje yoshilongo osho shimwe shomoinima oyo hai etifa omaupyakadi a kwata moiti. Omaupyakadi oo okwa kwatela mo okuya momilele kondje yohombo kwaumwe womookaume kopahombo ile aveshe, oushenge ile okuya momilele nomupambele. Ounona otashi dulika va kale ve na omaupyakadi kofikola, va handuka, ve na oshisho, va polimana ile va kale va hala okulidipaa.
‘Ohatu dulu okutya nelineekelo: Omwene Oye omukwafi wange.’—HEB. 13:6.
1, 2. Vahapu ovo hava ka longa kondje yoilongo ohava hangwa komashongo elipi ngeenge va aluka? (Tala efano pehovelo loshitukulwa.)
EDUARDO okwa ti: “Eshi nda li handi longo kondje yoshilongo, onda li ndi na oilonga hai futu nawa.* Ndele eshi nda ka hovela okukonakona Ombibeli nEendombwedi daJehova, onda ka mona kutya ondi na oshinakuwanifwa sha kwata moiti shokufila oshisho oukwaneumbo wange pamhepo ndele hapalutu ashike. Opo nee onda ka shuna keumbo.”—Ef. 6:4.
2 Eduardo okwa li e shii kutya ngeenge okwa shuna koukwaneumbo waye ota hafifa Jehova. Ndele ngaashi ashike Marilyn oo a tumbulwa moshitukulwa sha tetekela, Eduardo naye okwa li ta ka tamekulula okupameka ekwatafano laye noukwaneumbo waye. Okwa li yo a taalela eshongo lokufila oshisho oukwaneumbo waye moshilongo shavo osho sha hepa. Mbela okwa li te ke u fila oshisho ngahelipi? Mbela eongalo ola li tali ke mu kwafela?
3. Okukala kwomudali kokule noukwaneumbo ohaku kumu ngahelipi ounona?
3 Eduardo okwa ti vali: “Onda li nda mona kutya onda hauluka ovana vange pefimbo opo va li va pumbwa ewiliko nohole yange. Kanda li navo ndi va leshele omahokololo Ombibeli, okwiilikana pamwe navo, oku va papatela nokudanauka navo.” (Deut. 6:7) Omonakadona wedina Anna okwa ti: “Onda li ndi udite inandi amenwa pamaliudo eshi tuhe na tate meumbo. Eshi a ka aluka, ondaka nolupe laye oyo ashike twa li tu shii, naashi a papatela nge, kasha li sha kuma nge.”
4. Ongahelipi okukala kokule noukwaneumbo kwomushamane haku kumu onghandangala yaye e li omutwe woukwaneumbo?
4 Ngeenge omushamane oku li kokule noukwaneumbo, iha dulu okuwanifa po oshinakuwanifwa shaye shoukwamutwe. Omukulukadi waEduardo okwa ti: “Onda li handi dana onghandangala ndi li meme natate nonda li nda ikilila okuninga omatokolo mahapu oukwaneumbo. Eshi Eduardo a ka alukila keumbo, onda li ndi na okulihonga kutya okudulika u li Omukriste okwa kwatela mo naanaa shike. Nokuli nopaife, omafimbo amwe ondi na okulidimbulukifa kutya kandi na okuninga omatokolo molwaashi omushamane wange okwa aluka.” (Ef. 5:22, 23) Eduardo okwa ti: “Ovanakadona vetu ova li va ikilila okupula epitikilo kuina ngeenge va hala okuninga sha. Tu li ovadali, otwa li twa mona kutya ovana vetu ova pumbwa okumona kutya ohatu ningi omatokolo pamwe nonda li ndi na okulihonga okukwatela komesho monghedi yopaKriste.”
5. Ongahelipi omushamane umwe a li a hovela okutungulula ekwatafano laye noukwaneumbo eshi a alukila keumbo, naasho osha li sha etifa oidjemo ilipi?
5 Eduardo okwa li a ninga ngaashi ta dulu opo a tungulule ekwatafano laye noukwaneumbo noku u pameka pamhepo. Okwa ti: “Elalakano lange okufindila oshili movana vange moku va honga nomoku va tulila po oshihopaenenwa, mokuulika kutya ondi hole Jehova shili ndele hakupopya ashike ngahenya.” (1 Joh. 3:18) Mbela Jehova okwa li ngoo a nangeka noupuna eenghatu daEduardo deitavelo? Anna okwa ti: “Eshi twa mona tate ta ningi eenghendabala opo a kale xe muwa noku kale e na ekwatafano liwa nafye, osha etifa omalunduluko manene. Otwa li tu udite etumba eshi twa mona ta ningi exumokomesho meongalo. Ounyuni owa li tau kendabala oku tu ehenifa kokule naJehova. Ndele otwa mona nghee ovadali vetu tava yandje elitulemo koshili, onghee hano nafye otwa li twa kendabala tu ninge sha faafana. Tate okwa li e tu udanekela kutya ite ke tu fiya po vali, naasho osho a ninga. Ngeno okwa li e tu fiya po vali, ngeno otashi dulika paife ndihe mo mehangano laJehova.”
6. Oshilihongomwa shilipi ovadali vamwe ve lihonga pefimbo loita?
6 Ounona ohava kala va hala ovadali vavo va kale navo. Pashihopaenenwa, eshi muBalkans mwa li oita, ovadali vahapu vEendombwedi kava li hava dulu okuya koilonga. Oshidjemo, ova li hava kala novana vavo momaumbo. Ova li hava danauka navo, hava kundafana navo nokukonakona navo. Ounona ova li have shi hafele nova li va hafa nonande ova li meenghalo didjuu. Osho otashi tu hongo shike? Otashi tu hongo kutya ounona ohava kala va hala okukala novadali vavo shi dulife okupewa ashike oimaliwa ile omaano. Ngaashi Ombibeli ya popya, ounona ohava mono ouwa ngeenge ovadali ohava kala pamwe navo noku va deula. — Omayel. 22:6.
7, 8. (a) Epuko lilipi ovadali vamwe ovo va ka longele kokule va fiya po omaukwaneumbo hava ningi? (b) Ongahelipi ovadali tava dulu okupameka vali ekwatafano lavo nomaludalo avo?
7 Ovadali vamwe ovo va ka longele kokule va fiya po omaukwaneumbo avo shimha va aluka ohava kala va kumwa eshi ovana vavo vehe na vali navo. Ovadali va tya ngaho otashi dulika va tye: “Omolwashike muhe na olupandu omolweenghendabala adishe odo nda ninga omolweni?” Ashike otashi dulika oikala ii younona ya tya ngaho ya etifwa kwaashi ovadali va li ve va fiya po. Ongahelipi ovadali tava dulu okuungaunga nomupondo noupyakadi oo?
8 Pula Jehova e ku kwafele u ude ko onghalo youkwaneumbo woye. Opo nee ngeenge to popi noukwaneumbo woye, dimina kutya naave ou na mo ombinga mokweetifa onghalo ya tya ngaho. Ndele ngeenge owa yandje ombili otashi ka xwepopaleka onghalo. Ngeenge oukwaneumbo woye owa mono kutya oho ningi alushe eenghendabala opo u xwepopaleke onghalo, otau ka mona kutya ou mu diinini. Ngeenge owa kala omulididimiki nowa tokola toko, mokweendela ko kwefimbo oukwaneumbo woye otau ka kala vali u ku hole nowe ku fimaneka.
9. Omolwashike ‘okufila oshisho vambuloye’ inaku pumbwa omunhu a lalakanene oupuna?
9 Omuyapostoli Paulus okwa ti kutya, ngeenge Ovakriste ovanamido itava dulu okulifila oshisho, ovana novatekulu ove na “okwaalulila ovakulunhu vavo eyakulo liwa.” Okwa twikila ko vali ta kumaida Ovakriste aveshe va kale va wanenwa koipumbiwa yakeshe fiku oyo ve na, ngaashi oikulya, oikutu nonhele yokukala. Katu na okukala hatu kendabala tu kale nonghalamwenyo youdjeko ile oimaliwa ihapu hatu ningile onakwiiwa. (Lesha 1 Timoteus 5:4, 8; 6:6-10.) Omukriste ina pumbwa okulikongela oupuna mounyuni ou u li pokuxula po opo a ‘file oshisho vambulaye.’ (1 Joh. 2:15-17) Katu na okweefa ‘epukifo loupuna’ ile ‘oshisho shoipalwifa’ i tule moshiponga omhito yomaukwaneumbo etu yoku ka mona “omwenyo waalushe” mounyuni mupe waKalunga wouyuki. — Mark. 4:19; Luk. 21:34-36; 1 Tim. 6:19.
10. Omolwashike shi li pandunge okuhenuka okulya omikuli?
10 Jehova oku shi shii kutya otwa pumbwa oimaliwa. Ndele oimaliwa itai dulu oku tu amena noku tu kwafela i dule ounongo waJehova. (Omuud. 7:12; Luk. 12:15) Luhapu ovanhu ihava diladila kutya otashi ke va pula shi fike peni okutembukila koshilongo shimwe nokape na eshilipaleko kutya omunhu ota ka mona oimaliwa ihapu kondje yoshilongo. Ndele okutembuka kwa tya ngaho otaku dulu okukala kwa nyika oshiponga neenghono. Vahapu ovo va ka longele kondje yoilongo ohava ka aluka ve na nokuli omikuli dihapu. Ponhele yokulongela Jehova va manguluka, ohave lihange va ninga ovapika vaavo ve va pa omikuli. (Lesha Omayeletumbulo 22:7.) Ndele osho shiwa unene, osho okuhenuka okulya omikuli.
11. Ongahelipi okuliufa kelandulafano laasho mwa pumbwa taku ninipike oupyakadi woshimaliwa?
11 Eduardo okwa li e shii kutya opo a file oshisho oukwaneumbo waye e li pamwe nao, oku na okulihonga okulongifa nawa oimaliwa. Ye nomukulukadi waye ova li va ninga elandulafano loinima oyo va pumbwa shili. Eshi ve ke liufa kelandulafano olo, inava ka kala vali hava lande oinima ihapu ngaashi va li hava ningi eshi va li ve na oimaliwa ihapu. Aveshe ova li hava longele kumwe nokava li hava lande oinima inai pumbiwa.* Eduardo okwa ti: “Pashihopaenenwa, ovana vange onde va kufa ko keefikola dopaumwene ndele handi va kongele keefikola daaveshe odo hadi hongo nawa.” Okwa li a ilikana pamwe noukwaneumbo waye opo a mone oilonga oyo itai ka ya moshipala omalipyakidilo avo opamhepo. Ongahelipi Jehova a li a nyamukula omailikano avo?
12, 13. Eenghatu tadi longo dilipi xe umwe omudali a katuka opo a kwafele oukwaneumbo waye, nongahelipi Jehova a li a nangeka noupuna etokolotoko laye lokukaleka onghalamwenyo yaye paunafangwa?
12 Eduardo okwa ti: “Oule womido mbali dopehovelo okudja eshi nda aluka, kanda li handi mono oshimaliwa sha wana okulanda oipumbiwa yetu. Ondjabi yange oya li inini noinai dula okuwanifa po oipumbiwa yetu nonda li handi kala nda loloka neenghono. Ashike otwa li hatu i kokwoongala keshe nohatu i moukalele pamwe.” Eduardo okwa li a tokola nale momutima waye kutya ita ka tambula oilonga oyo tai ke mu kaleka kokule noukwaneumbo waye. Okwa ti: “Ponhele yaasho, onda li nde lihonga okulonga oilonga yomaludi a yoolokafana opo ngeenge oilonga yoludi limwe kai po, ohandi dulu okulonga ikwao.”
13 Molwaashi osha li sha pula Eduardo efimbo lile okumana okufuta omikuli daye, okwa li e na okufuta oishoshela ihapu. Ashike Eduardo okwa li a ninga ngaho nehalo liwa opo a dule okulongela Jehova pamwe noukwaneumbo waye. Okwa ti: “Paife ohandi mono shinini shi dulike kwaasho nda li handi mono kondje yoshilongo, ashike nande ongaho ihatu nangele ondjala. ‘Eke lOmwene inali xupipala.’ Onghee hano, otwa li twa tokola opo tu kokole ondjila. Shididilikwedi, lwanima eliko moshilongo ola ka ya pombada kanini, notwa ka kala hatu mono oipumbiwa yetu yakeshe efiku noupu.”—Jes. 59:1.
14, 15. Ongahelipi omaukwaneumbo taa dulu okuungaunga nomafininiko okulalakanena oinima yopamaliko ponhele yoinima yopamhepo, noshike tashi ka ningwa po ngeenge okwa tula po oshihopaenenwa shiwa?
14 Ovanhu vahapu ohava kala ve udite kutya ove na oshinakuwanifwa shokupa ovapambele nookaume oimaliwa nomaano. Eduardo okwa ti: “Oshi li meputuko letu okuyandja kuvamwe, ashike okuyandja oku na ongaba. Onda yelifila nelungi ovapambele vange kutya ohandi dulu oku va pa ngaashi handi dulu ngeenge itashi tula moshiponga omalipyakidilo neemhumbwe dopamhepo doukwaneumbo wange.”
15 Ovo va ka longele kondje yoilongo ndele tava aluka nosho yo ovo va anya okuya ko ohava handukilwa nohava fiwa ounye kovapambele molwaashi ova li ve va tala ko kutya ovo ooshikwete po. Vamwe ohave va ula nokuli kutya ove lihole. (Omayel. 19:6, 7) Okamonakadona kaEduardo kedina Anna oka ti: “Ngeenge otwa hoolola okulongela Jehova ponhele yokukonga oimaliwa, otashi dulika vamwe vomovapambele vetu va ude ko kutya Jehova okwa fimana shi fike peni. Ndele otave ke shi uda ko ngahelipi ngeenge ohatu liyandje komahalo ovo?”—Yelekanifa na-1 Petrus 3:1, 2.
16. (a) Ongahelipi omunhu ta dulu ‘okulifufya ye mwene’ omolwokutomhafana kwa puka. (Jak. 1:22) (b) Jehova oha nangeke noupuna omatokolo oludi lilipi?
16 Eshi omumwameme umwe a fika koshilongo shimwe oko a ka longa a fiya ko omushamane waye nounona, okwa li a lombwela ovakulunhuongalo a ti: “Otwa ninga omaliyambo manene opo ndi dule okuuya oku. Omushamane wange okwa efa po nokuli oshinakuwanifwa shaye shoukulunhuongalo. Onghee hano, ondi na elineekelo kutya Jehova ota ka nangeka noupuna okuuya kwange oku.” Oshoshili kutya Jehova oha nangeke alushe noupuna omatokolo oo a kanghamena keitavelo, ndele ongahelipi ta ka nangeka noupuna etokolo olo tali kondjifafana nehalo laye, naunene tuu ngeenge otali ningifa omunhu a efe po oufembanghenda woshilonga shiyapuki?—Lesha Ovaheberi 11:6; 1 Johannes 5:13-15.
17. Omolwashike tu na tete okukonga ewiliko kuJehova fimbo inatu ninga omatokolo, nongahelipi hatu dulu okuninga ngaho?
17 Kala ho kongo tete ewiliko laJehova fimbo ino ninga etokolo ile eudafano lonhumba ndele hangeenge wa ninga nale etokolo. Ilikana Jehova e ku pe omhepo yaye iyapuki, ounongo nosho yo ewiliko laye. (2 Tim. 1:7) Lipula kutya: ‘Mbela ohandi kala nda hala okudulika kuJehova ngeenge ndi li meenghalo dilipi? Mbela nokuli nonande ohandi hepekwa?’ Ngeenge osho, mbela owa halelela okudulika kuye nonande osho osha kwatela mo okweefa po onghalamwenyo youdjeko? (Luk. 14:33) Konga omayele opamishangwa kovakulunhuongalo, nokuulika kutya ou na eitavelo nowe lineekela meudaneko laJehova loku ku kwafela ngeenge owa tambula ko omayele aye. Ovakulunhuongalo itava dulu oku ku ningila ko omatokolo, ashike otava dulu oku ku kwafela u ninge omatokolo oo tae ku etele ehafo monghalamwenyo. — 2 Kor. 1:24.
18. Olyelye e na oshinakuwanifwa shokufila oukwaneumbo oshisho, noshike hatu dulu okuninga opo tu kwafele?
18 Jehova okwa teelela omitwe domaukwaneumbo di yambidide omaukwaneumbo ado efimbo keshe. Otu na okupandula nokwiilikanena ovo tava wanifa po oshinakuwanifwa shavo nopehe na okufiya po ookaume kavo kopahombo ile ovana vavo, nonande ope na omafininiko nosho omashongo oku shi ninga. Eenghalo odo hadi holoka po inashi teelelwa, ngaashi oiponga ile eenghalo dopaunamiti dopaulumomhumbwe, ohai tu pe omhito yokuulikilafana ohole noukwao wananghali tu li Ovakriste vashili. (Gal. 6:2, 5; 1 Pet. 3:8) Mbela ito dulu okuyandja oshimaliwa ngeenge pe na onghalo ya endelela ile u kwafele Omukriste mukweni a mone oilonga moshitukulwa shavo? Ngeenge osho, oto ka kwafela umwe oo ta fininikwa ile ta diladila okufiya po oukwaneumbo waye a ka konge oilonga pamwe pe lili. — Omayel. 3:27, 28; 1 Joh. 3:17.
19, 20. Omolwashike Ovakriste tava dulu okukala va wanenwa kokukala ve shii kutya Jehova ote ke va kwafela?
19 Ombibeli oye tu kumaida tai ti: “Mokukala kweni kaleni mu he nolwisho. Eshi mu shi kwete nashi mu wanene, osheshi Ye okwa tya: Ame ihandi ku efa noitandi ku fii po nande. Onghee hano hatu dulu okutya nelineekelo: Omwene Oye omukwafi wange, ame ihandi tila; omunhu ota dulu okuninga nge shike?” (Heb. 13:5, 6) Ongahelipi osho hatu dulu oku shi tula moilonga?
20 Omumwatate umwe wokoshilongo shimwe osho opo tashi putuka nokwa kala omukulunhuongalo oule wefimbo lile okwa ti: “Ovanhu luhapu ohava pandula Eendombwedi daJehova molwaashi ohadi kala da hafa. Ova didilika yo kutya nokuli nEendombwedi odo da hepa ohadi djala nawa nodi na oinima oyo da pumbwa.” Osho otashi tu kumwe neudaneko laJesus olo a udanekela ovo va pitifa komesho Ouhamba. (Mat. 6:28-30, 33) Onghee hano, Xo yomeulu Jehova, oku ku hole nokwe ku halela osho sha denga mbada nosho yo ovana voye. Ombibeli oya ti: “Omesho Omwene taa tale edu alishe, opo a kwafe neenghono ovo have liameke kuye nomutima aushe.” (2 Omaf. 16:9) Okwe tu pa oipango yaye mwa kwatelwa naayo i na sha nonghalamwenyo youkwaneumbo nosho yo oinima yopamaliko, omolwouwa wetu. Ngeenge otwa dulika kuyo, ohatu ka ulika kutya otu hole Jehova notwe mu lineekela. Ombibeli oya ti: “Ohole yokuhola Kalunga oyo tuu ei nokutya, tu diinine oipango yaye. Noipango yaye kai fi idjuu.”—1 Joh. 5:3.
21, 22. Omolwashike wa tokola toko okuulika kutya owe lineekela Jehova?
21 Eduardo okwa ti: “Ondi shi shii kutya efimbo olo nda kala kokule nomukulukadi wange novana vange itali aluka vali, ashike inandi hala okukala handi yandje elitulemo kwaasho. Vahapu ovo nda li handi longo navo nale ova punapala ashike inava hafa. Omaukwaneumbo avo oku na omaupyakadi a kwata moiti. Ndele fye moukwaneumbo wetu otwa hafa neenghono. Osha kuma nge neenghono okutala nghee ovamwatate moshilongo shetu va pitifa komesho oinima yopamhepo monghalamwenyo yavo nonande ova hepa. Atushe otu wete oushili weudaneko laJesus.”—Lesha Mateus 6:33.
22 Kala u na elineekelo! Hoolola okudulika kuJehova nokukala we mu lineekela. Ohole yoye yokuhola Kalunga, kaume koye kopahombo nosho yo ounona voye nai ku linyengife u wanife po oinakuwanifwa yoye yopamhepo noyoukwaneumbo woye. Oshidjemo, oto ka mona kutya ‘Omwene Oye omukwafi woye.’
^ okat. 1 Omadina oo hao ovanhu ovo lelalela.
^ okat. 11 Tala oitukulwa ya pambafana i li koshi yoshipalanyole “How to Manage Money” mo-Awake! yaSeptemba 2011.
“Omesho Omwene e li apeshe, ndee taa tale nokudidilika ava [vai] naava vawa.”—OMAYEL. 15:3.
1, 2. Ongahelipi epashukilo laJehova lopahole la yooloka ko kwaasho hashi ningwa komafano omeefitola?
MOILONGO ihapu, oovene veefitola ohava tula omafano meefitola okutala ovalandi nosho yo okukwata ovo tava vake. Efano olo ohali kwafele okukwata eembudi. Molwaashi omafano oo okwa hapupala paife, eembudi ohadi kwatwa noupu.
2 Ndele mbela omafano oo a hapupala otae tu dimbulukifa sha shi na sha naTate yetu omunahole, Jehova? Ombibeli oya ti kutya omesho aye ‘oku li apeshe.’ (Omayel. 15:3) Ndele mbela osho osha hala kutya oha kala alushe ta konenene osho hatu ningi? Mbela Kalunga ohe tu tale ashike nelalakano lokutala ngeenge ohatu nyono eemhango daye, ye e tu handukile? (Jer. 16:17; Heb. 4:13) Hasho nandenande! Jehova ohe tu tale unene tuu molwaashi oku hole keshe umwe womufye noku na ko nasha nonghalonawa yetu. — 1 Pet. 3:12.
3. Ohatu ka kundafana eenghedi nhano dilipi omo Kalunga he tu pashukile pahole?
3 Oshike tashi ke tu kwafela tu ude ko kutya Jehova ohe tu tale molwaashi e tu hole? Natu ka kundafaneni nghee he shi ningi. Ohe shi ningi (1) moku tu londwela ngeenge hatu kwatwa keamo lokulonga owii, (2) moku tu pukulula ngeenge twa katuka eenghatu da puka, (3) moku tu wilika okupitila momafinamhango oo taa hangwa mEendjovo daye, (4) moku tu kwafela ngeenge twa taalela omayeleko e lili noku lili nosho yo (5) moku tu pa ondjabi ngeenge a didilika sha shiwa mufye.
4. Omolwashike Jehova a li a londwela Kain kutya oulunde otau mu “nangele poshivelo”?
4 Tete, natu ka taleni nghee Kalunga he tu londwele ngeenge hatu kwatwa keamo lokulonga owii. (1 Omaf. 28:9) Opo tu ulike olupandu li na sha nepashukilo laKalunga lopahole, natu taleni nghee a li a ungaunga naKain, oo kwa li a “handuka unene” eshi eyambo laye la li inali hokiwa kuKalunga. (Lesha Genesis 4:3-7.) Jehova okwa li a ladipika Kain a ‘longe ouwa.’ Ngeenge okwa kala ine shi ninga, Jehova okwe mu londwela a ti, oulunde ‘otau ku nangele poshivelo.’ Kalunga okwa ti vali: “Ove u noku u pangela.” Okwa li a hala Kain a dulike kelondwelo laye noku ‘longe ouwa.’ Okukala a hokiwa kuKalunga osha li tashi ke mu kwafela a kale e na ekwatafano liwa naye.
5. Omeenghedi dilipi Jehova he tu londwele shi na sha noikala ii oyo tashi dulika tu na?
5 Ongahelipi shi na sha nafye kunena? Jehova oha kala e wete momitima detu; itatu dulu oku mu holeka oikala yashili yomitima detu nosho yo omalinyengotomheno etu. Tate yetu omunahole okwa hala tu shikule ondjila ya yuka, ashike ihe tu fininike tu dje mo mondjila omo tu li. Ohe tu londwele ngeenge twa finda mepuko, okupitila mEendjovo daye, Ombibeli. Ngahelipi mbela? Ngeenge hatu lesha Ombibeli efiku keshe, luhapu ohatu shakeneke omishangwa odo tadi tu kwafele tu kondjife oikala nomadiladilo mai. Kakele kaasho, moishangomwa yetu yopaKriste otashi dulika mu kale ouyelele u na sha noupyakadi oo tashi dulika twa kala hatu kondjo nao noku tu ulikila nghee tu na oku u finda. Pokwoongala kwetu kweongalo, atusheni ohatu pewa omayele oo hae uya pefimbo la wapala.
6, 7. (a) Omolwashike taku dulu okutiwa kutya ouyelele oo wa longekidilwa ovanhu omamiliyona ou li oumbangi oo tau ulike okunakonasha kwopahole kwaKalunga? (b) Ongahelipi hatu dulu okumona ouwa mefiloshisho laJehova lopahole?
6 Omalondwelo aeshe a tya ngaho oku li shili oumbangi oo tau ulike kutya Jehova ohe tu pashukile pahole pauhandimwe. Oshoshili kutya eendjovo odo di li mOmbibeli oda shangwa omafelemido a ka lupuka, oishangomwa oyo hai longekidwa kehangano laKalunga ohai shangelwa ovanhu omamiliyona nomayele oo haa yandjwa pokwoongala okwa nuninwa eongalo alishe. Ndele nande ongaho, peemhito adishe odo, Jehova okwa hala u yukife elitulemo loye kEendjovo daye opo u dule okulundulula oikala yoye. Onghee hano, otaku dulu okutiwa kutya oo oumbangi oo tau ulike kutya oku na ko nasha shili naave.
7 Opo tu mone ouwa momalondwelo aKalunga, tete otu na okudimbuluka kutya oku na ko nasha shili nafye. Opo nee otu na okukatuka metwokumwe nEendjovo daye, nokukendabala tu efe po omadiladilo keshe mai oo tae mu nyematifa. (Lesha Jesaja 55:6, 7.) Ngeenge otwa dulika komalondwelo oo hatu pewa, ohatu ka henuka omaupyakadi mahapu. Ndele natu tye nee ngeno otwa efa tu kulike oikala ii. Ekwafo lilipi Tate yetu womeulu te ke tu pa?
8, 9. Ongahelipi omayele oo Jehova he tu pe okupitila movapiya vaye taa ulike kutya oku na ko nasha shili nafye? Yandja oshihopaenenwa.
8 Otashi dulika tu mone kutya Jehova oku na ko nasha nafye naunene tuu ngeenge twa pewa epukululo. (Lesha Ovaheberi 12:5, 6.) Oshoshili kutya ihatu kala twa hafa ngeenge hatu pewa omayele ile outekuduliko. (Heb. 12:11) Ashike, diladila kutya oo te tu pe omayele oku na okukala a diladila kushike. Oku na okukala a didilika osho hatu ningi, osho tashi dulu okukuma ekwatafano letu naJehova Kalunga, oku na okukala e na ko nasha nomaliudo etu noku na ehalo lokulongifa efimbo laye nokuninga eenghendabala da pumbiwa opo e tu ulikile okudja mOmbibeli nghee hatu dulu okulundulula oikala yetu opo tu hafife Kalunga. Kape na umwe e li Odjo yomayele a tya ngaho ehe fi ashike Jehova.
9 Natu ka kundafaneni oshihopaenenwa shonhumba shi na sha nanghee ovayandjimayele vopanhu hava ulike okunakonasha kwaKalunga. Omumwatate umwe okwa li ha tale omafano oipala pandjikilile fimbo ine uya moshili, ashike okwa ka efa po onghedindjikilile oyo. Ndele nande ongaho, eamo lokulonga owii olo likulu kala li la dja mo filufilu muye, ola li tali xwike la fa omakala omundilo. Pomhito imwe eshi a landa ongodi yopeke ipe, ehalo laye lokulonga owii ola li la xwama. (Jak. 1:14, 15) Okwa li ha longifa ongodi oyo opo a ye keenhele dokointaneta oko ku na omafano oipala. Efiku limwe, fimbo va li tava udifa okupitila mongodi, okwa li a pa omukulunhuongalo umwe ongodi yaye opo a konge mo eenomola donhumba deengodi. Eshi omukulunhuongalo a hovela okulongifa ongodi oyo, okwa holoka oinima yonhumba tai limbilike. Osho osha ka kala enangeko noupuna komumwatate oo a li e li pokufya pamhepo. Okwa li a pewa omayele e li pefimbo, a mona ouwa mepukululo olo a li a pewa nokwa ka finda oikala yaye ii. Inatu pandula tuu Tate yetu womeulu omunefiloshisho, oo ha mono nokuli nomanyono etu omeholeko nohe tu pukulula fimbo inatu nyona sha kwata moiti!
10, 11. (a) Omonghedi ilipi hatu dulu okukonga ewiliko kuKalunga? (b) Ongahelipi oukwaneumbo umwe wa li wa mona kutya oshi li pandunge okushikula ewiliko laJehova?
10 Omupsalme okwa imbila Jehova ta ti: “Oto endifa nge pamhangela yoye.” (Eps. 73:24) Ngeenge twa pumbwa ewiliko, otu na ‘okushiiva’ Jehova mokukonakona Eendjovo daye opo tu shiive etaleko laye moinima yonhumba. Okutula moilonga omafinamhango Ombibeli ihaku tu etele ashike omauwa opamhepo ndele omafimbo amwe ohaku tu kwafele yo tu wanife po eemhumbwe detu dopalutu. — Omayel. 3:6.
11 Oshihopaenenwa shimwe shanghee Jehova a li a wilika vamwe ohatu dulu oku shi mona moshimoniwa shomunafaalama umwe oo ha di moshitukulwa shokeemhunda shaMasbate moFilipine. Omunafaalama oo nomukulukadi waye ova kala ovakokolindjila vondjikilile ofimbo tava tekula oukwaneumbo wavo oo wa kula. Efiku limwe, ova li va kumwa eshi va li va yakula omukanda wa dja kumwene wofaalama tau ti kutya otava tewa mo. Oshike sha li tashi va tefa mo? Ova li va lundilwa kutya kave fi ovanashili. Nonande omumwatate oo okwa li te lipula kutya openi ta ka hanga onhele yokukala noukwaneumbo waye, okwa ti: “Jehova ote ke tu fila oshisho. Okwa kala alushe he tu wanifile po eemhumbwe detu, kashi na nee mbudi kutya oshike sha holoka po.” Elineekelo lomumwatate oo kala li longaho. Konima yomafiku manini, oukwaneumbo oo owa li wa pepelelwa eshi wa uda kutya itau ka dja mo vali monhele oyo. Oshike sha li sha ningwa po? Mwene wonhele oyo okwa li a didilika kutya nonande opa li omapopyo a tya ngaho, oukwaneumbo oo wEendombwedi ohau wilikwa komafinamhango Ombibeli, nou na efimaneko nombili. Osho osha li sha kumwifa neenghono mwene wonhele oyo nomolwaasho ka li ashike e va pitika va kale mo ndele okwa li yo e va pa oshitukulwa shimwe vali shedu shokulima. (Lesha 1 Petrus 2:12.) Jehova ohe tu wilike shili okupitila mEendjovo daye opo tu dule okulididimikila omaudjuu omonghalamwenyo.
12, 13. Omeenghalo dilipi tashi dulika vamwe va kale tave lipula ngeenge Kalunga okwa didilika ngoo okumona oixuna kwavo?
12 Omafimbo amwe, ohatu lihange momayeleko oo haa kwata olule. Otashi dulika tu kale hatu kondjo noudu woshinamenena, hatu patanekwa koilyo youkwaneumbo wetu oule wefimbo lile ile hatu hepekwa pandjikilile. Ongahelipi kombinga yokuhaudafana kwa kwata moiti oko haku holoka pokati ketu navamwe meongalo?
13 Pashihopaenenwa, otashi dulika u udifwe nai komapopyo oo wa tala ko kutya kae li pahole. Otashi dulika u tye: ‘Oshinima eshi itashi dulu okuningwa mehangano laKalunga!’ Ashike omumwatate oo e ku udifa nai otashi dulika a pewe omaufembanghenda meongalo noha popilwa mouwa kuvamwe. Otashi dulika u lipule kutya, ‘Osho osha enda ngahelipi? Mbela oshinima eshi Jehova oku shi wete ngoo? Ota ka katuka ngoo onghatu?’—Eps. 13:2, 3; Hab. 1:2, 3.
14. Omolwetomheno lilipi tashi dulika Kalunga aha ninge po sha shi na sha nomaupyakadi etu opaumwene?
14 Jehova otashi dulika e na omatomheno a kola e shi ina ya mo olunyala moshinima osho. Pashihopaenenwa, ofimbo to diladila kutya mukweni oye unene e na okupewa ombedi, otashi dulika Kalunga hasho e shi tala ko ngaho. Pataleko laye, otashi dulika wa ninga epuko la kula li dulife pwaasho wa li to diladila. Eendjovo odo wa tala ko kutya otadi yahameke neenghono, otashi dulika paulelalela, di li omayele taa wapalele oo wa pumbwa okudiladila kuo. Omumwatate Karl Klein, oo a li oshilyo shOlutuwiliki, okwa popya mondjokonona yaye yokukalamwenyo kutya pomhito imwe okwa li a pewa omayele a kwata moiti komumwatate J. F. Rutherford. Lwanima, omumwatate Rutherford okwa li e mu popifa a hafa ta ti: “Wa uhala po Karl!” Ashike omumwatate Karl Klein okwa li natango a handuka omolwomayele oo a pewa, nokwa li e mu popifa ta ngonene. Eshi omumwatate Rutherford a mona kutya omumwatate Klein okwe mu kwatela onghone, okwe mu londwela kutya na lungame aha ninge oshihakanwa shOndiaboli. Omumwatate Klein lwanima okwa ka shanga ta ti: “Ngeenge twa kwatela onghone omumwatate, naunene tuu molwaashi a popya sha osho e na oufemba woku shi popya omolwoshinakuwanifwa osho e na, ohatu kwatwa noupu keemwiyo dOndiaboli.”*
15. Oshike tu na okudimbuluka osho tashi ke tu kwafela tu henuke okukala twa kenyanana eshi twa teelela Jehova e tu kwafele tu pite momayeleko?
15 Otashi dulika tu kale twa kenyanana ngeenge eyeleko tali monika la fa tali kalelele. Otu na okuungaunga nalo ngahelipi? Natu tye nee ngeno oto shingi ohauto mopate ya kula ashike omu na omukweyo mule woyeendifo. Ndele ku shii kutya oto kala wa teelela efimbo li fike peni. Ngeenge owa kenyanana ndele to kendabala okuya nondjila imwe, otashi dulika u ka kane. Oto ke lihanga to kwata efimbo lile okufika oko to i shi dulife ngeno wa shingile ashike nelididimiko mondjila oyo ya kula. Sha faafana, ngeenge owa kala mondjila oyo ya tumbulwa mEendjovo daKalunga, mokweendela ko kwefimbo oto ka fika kefikilo.
16. Etomheno limwe vali lilipi Jehova tashi dulika a efe tu yelekwe?
16 Jehova otashi dulika a pitike tu yelekwe molwaashi a hala tu mone edeulo la fimanenena. (Lesha 1 Petrus 5:6-10.) Ashike dimbuluka kutya, haye omweetifi womayeleko. (Jak. 1:13) Omaudjuu mahapu ohaa etifwa ‘kOmutondi woye, Satana.’ Ashike Kalunga ota dulu okulongifa onghalo idjuu e tu kwafele tu kule pamhepo. Oku wete okumona oixuna kwetu, nota ka shilipaleka kutya otaku ka kala po ashike oule ‘wokafimbo,’ molwaashi ohe ‘tu file oshisho.’ Oho pandula ngoo epashukilo laJehova lopahole ngeenge to mono oixuna komayeleko, u na elineekelo kutya ote ke ku kwafela u pite mo?—2 Kor. 4:7-9.
17. Jehova oha konakona oolyelye, nomolwashike?
17 Kalunga oha konakona okukalamwenyo kwetu opo a shilipaleke ngeenge otu mu hole ngoo shili. Okwa li a lombwela ohamba Asa okupitila momuprofeti Hanani a ti: “Omesho Omwene taa tale edu alishe, opo a kwafe neenghono ovo have liameke kuye nomutima aushe.” (2 Omaf. 16:9) Kalunga okwa li a mona kutya Asa ine liameka kuye nomutima aushe. Ashike ote ke ku ‘kwafela neenghono daye’ ngeenge owa kala to longo osho sha yuka.
18. Ngeenge ou udite kutya kape na oo he ku pandula, oshike u na okudimbuluka shi na sha naJehova? (Tala efano pehovelo.)
18 Kalunga okwa hala tu ‘konge eshi shiwa’ ‘nokuhola eshi shiwa,’ ‘nokulonga ouwa” opo a dule oku tu “filonghenda.” (Amos 5:14, 15; 1 Pet. 3:11, 12) Jehova oha kala e wete ovayuki nohe va nangeke noupuna. (Eps. 34:16) Pashihopaenenwa, diladila shi na sha novadalifi Ovaheberi, Sifra naPua. Eshi Ovaisrael va li moupika waEgipti, ovakainhu ovo vavali ova li hava tila Kalunga neenghono shi dulife Farao, oo a li e va lombwela va dipae ounona oumati Ouheberi eshi tava dalwa. Osha yela kutya, eliudo lavo lopakalunga ola li le ve linyengifa opo va xupife eemwenyo douhanana. Sifra naPua ‘lwanima ova ka pewa’ oludalo lihapu lavo vene. (Ex. 1:15-17, 20, 21) Omesho aJehova oo taa tale, okwa li a mona oilonga yavo iwa. Omafimbo amwe, otashi dulika tu kale tu udite kutya kape na oo e na ko nasha noilonga iwa oyo twa longa. Ashike Jehova oku na ko nasha. Oha didilike oshilonga keshe shiwa osho twa longa, note ke tu pa ondjabi. — Mat. 6:4, 6; 1 Tim. 5:25; Heb. 6:10.
19. Ongahelipi omumwameme umwe a li a mona kutya Jehova oha didilike oilonga yetu iwa?
19 Omumwameme umwe wokoAustria okwa li a mona kutya Kalunga oku wete oilonga yaye youdiinini. Molwaashi okwa li Omuhungaria, okwa li a pewa ondjukifi yomupopi welaka lOshihungaria opo e ke mu udifile. Okwa li a ya meendelelo keumbo lonomola oyo a li a pewa, ndele ina hanga mo omunhu. Okwa kala yo ha i ko lwoikando. Omafimbo amwe okwa li a didilika kutya meumbo omu na omunhu ndele ita nyamukula. Okwa kala ha fiye po oileshomwa, eenhumwafo nouyelele oko ta dulu okukwatafanwa naye nosho tuu. Konima yomudo umwe netata eshi a kala ta i ko lwoikando, okwa ka yeululwa! Omumwameme oo okwa li a kundwa komukainhu omunambili, oo e mu lombwela ta ti: “Ila mo. Onda lesha oinima aishe oyo wa li wa etela nge nonda kala nde ku teelela.” Omuneumbo oo okwa kala e li kepango lokankera noka li ta dulu lela okupopya novanhu. Omumwameme okwa li a hovela naye ekonakonombibeli. Kalunga ka li tuu a pa omumwameme oo ondjabi omolweenghendabala daye doudiinini!
20. Ou uditile ngahelipi epashukilo laJehova lopahole?
20 Jehova oku wete keshe osho to ningi nolwanima ote ke ku pa ondjabi. Eshi wa didilika kutya Kalunga oku ku wete, ino kala u udite wa fa to talwa kefano lomeefitola olo lihe na omaukwatya opanhu. Ponhele yaasho, kala alushe u udite wa ehena popepi elela naKalunga omunefiloshisho oo e na ko nasha shili naave.
^ okat. 14 Ondjokonona yonghalamwenyo yomumwatate Klein oi li mOshungonangelo yOshiingilisha ye 1 Oktoba 1984.
Omishangwa oda popya eenghalo donhumba dihapu odo da li hadi ningifa ovanhu vamwe va pombaule oikutu yavo. Otashi dulika shi kumwife ovo tave shi lesha kunena, ndele Ovajuda ova li have shi ningi omolwetekomukumo, oluhodi, ohoni, ile ehandu.
Pashihopaenenwa, Ruben okwa li a “pombaula oshikutu shaye” eshi a mona kutya omhangela yaye yokuxupifa mumwaina Josef oya iwa moshipala molwaashi Josef okwa landifwa po a ninge omupika. Xe Jakob okwa li a “pombaula oikutu yaye” eshi a li ta diladila kutya Josef okwa lika po koshifitukuti. (Gen. 37:18-35) Job okwa li a “pombaula oshikutu shaye” eshi a lombwelwa kutya ovana ova dipawa. (Job 1:18-20) Omutumwa e na “oikutu ya pombauka” okwa li a ya kOmupristeri Omukulunhu Eli e ke mu lombwele kutya Ovaisrael ova findwa molwoodi, ovanamati vaEli vavali ova dipawa noshikefa shehangano osha iwa nasho. (1 Sam. 4:12-17) Eshi Josia a leshelwa eendjovo domembo lOmhango nokwa mona kutya oshiwana shavo osha nyona, okwa ‘pombaula oikutu yaye.’—2 Eeh. 22:8-13.
Eshi Jesus a li ta tokolwa, Omupristeri Omukulunhu Kajafas okwa li a “pombaula oikutu yaye” eshi a li ta diladila kutya Jesus okwa sheka Kalunga. (Mat. 26:59-66) Pamhango yoorabbi, ngeenge omunhu okwa udu edina laKalunga tali shekwa okwa li e na okupombaula oikutu yaye. Ndele omhango ikwao vali yoorabbi oyo ya ka totwa po konima yehanauno lotembeli yaJerusalem oya ti kutya, “ou ta udu edina laKalunga tali shekwa kunena ke na okupombaula oikutu yaye molwaashi otai ka pwa ko ashike okupombaula.”
Okupombaula oikutu kakwa li taku ti sha momesho aKalunga, shapo ongeenge omunhu a nyika oluhodi shili komutima. Nomolwaasho Jehova a li a lombwela oshiwana shaye shi ‘pombaule omitima dasho ndele haikutu yasho noshi alukile kuye.’—Joel 2:13.
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32
^ ***sn songs 42-43 Inamu va tila!***
Eimbilo 33
Inamu va tila!
(Mateus 10:28)
1. Inamu sholola nande,
Ovapiya vOhamba.
Inam’ til’ ovatondi.
Udifeni Ouhamba;
Kutya Kristus om’pangeli,
Nokwa finda om’tondi;
Ota ka xupif’ ovanhu
Meke lOndiaboli.
(Koor)
2. Kutya nave mu tilife,
Kutya nave mu sheke,
Noku m’ popila mowii,
Nokukala nekonda,
Inamu va tila nande;
Kaleni neyombamo.
Ohandi ke mu amena
Fiyo okefindano.
(Koor)
3. Inam’ limbililwa nande
Kutya ohandi m’ dimbwa.
Ng’ omwa file mekondjo,
Otamu ka nyumunwa.
Hano, lididimikeni
Fiyo okexulilo.
Inam’ tila, kondjeni,
Kutya omwenyo il’ efyo!
(KOOR)
Inam’ tila ovatondi,
Nande nave m’ tilife.
Ohandi ke mu amena
Ng’ omuni yeisho lange.
(Tala yo Deut. 32:10; Neh. 4:14; Eps. 59:2; 83:3, 4.)
^ ***sn song 157 Kongeni Kalunga opo mu ka xupifwe***
Eimbilo 133
Kongeni Kalunga opo mu ka xupifwe
(Sefanja 2:3)
1. Eehamba noiwana,
Oya twila ondubo
Omona O-muva-ekwa,
Oo te ke i xulifa po.
‘Fimbo ola pwa po;
Ouhamba waKalunga
Ta-u ke va hana-una po.
Ehanauno ole ya.
(Koor)
2. ‘Mhito ya yeuluka,
Oku tu pwilikina.
Ove na okuhoolola;
Ovo tava tokola.
Ino tila nande,
Nande o-u yelekwe.
Jehova ota ka amena;
Ovadiinini vaye.
(KOOR)
Natu kongeni Omwene,
Opo tu ka xupifweni.
Konga ouyuki,
Kal’ om’diinini,
Popil’ epangelo laye.
Opo e ke ku xupife
Nokwooko kwaye.
(Tala yo 1 Sam. 2:9; Eps. 2:2, 3, 9; Omayel. 2:8; Mat. 6:33.)
^ ***sn song 98 ‘Tu wedela eitavelo’***
Eimbilo 81
‘Tu wedela eitavelo’
(Lukas 17:5)
1. Molwaashi fye inatu wanenena,
Oma-uko om’tima kemawa.
Oulunde hau tu dingatele noupu
Okukala tuhe neitavelo.
(Koor)
2. Itatu ka wapalela Kalunga
Ngee katu na eitavelo nande.
Eitavelo otali tu amene
Opo tu kale tuhe noumbada.
(KOOR)
Tu wedela eitavelo, Jehova.
Tu kwafela pa-emhumbwe detu.
Tu wedela, pafilonghenda loye,
Fye tu ku fimaneke alushe.
(Tala yo Gen. 8:21; Heb. 11:6; 12:1.)
^ ***sn song 156 Eimbilo lefindano***
Eimbilo 132
Eimbilo lefindano
(Exodus 15:1)
1. Tanga Jehova. Edina laye la tumbala.
Ova-egipiti a undwila mefuta.
Tanga Jehova O-muna-enghono adishe.
Om’findani moita, oJehova Kalunga.
(Koor)
2. Oiwan’ a-ishe ya dina Jehova Kalunga.
Ngaashi yo Farao, otai ka fifw’ ohoni.
Otai ka findwa; itai xupu puHarmagedon.
Ota-i ka shiiva edina lOm’findani.
(KOOR)
Oye o-mukombadambada.
Iha lunduluka nandenande,
Ovatondi vaye te ke va ta
‘Dina laye li yapulwe.
(Tala yo Eps. 2:2, 9; 92:9; Mal. 3:6; Eh. 16:16.)
^ ***sn song 73 Oho longele lyelye?***
Eimbilo 62
Oho longele lyelye?
(Ovaroma 14:8)
1. Ove owalyelye?
Oho dulika kulye?
O-u ngoo ho dulika kuye
Oye nee kalunga koye.
Ito ka kalela
Ookalunga vavali.
Ito dulu kutukul’ om’tima;
Kashi li pa-uyuki.
2. Ove owalyelye?
Oto liyandje kulye?
O-u na okukal’ ashike
NaKalunga umw’ aeke.
Mbela Om’kesari
Wa hal’ okulongela?
Il’ owa hala okulongela
O-mushiti, Jehova?
3. Ame onda lyelye?
Olye handi kalele?
OTate Jehova Kalunga,
Ou nde mu liyapulila.
A landa ng’ ondilo.
Onde mu liyandjela.
A kulila nge nOmona waye.
Ohandi mu pandula.
(Tala yo Jos. 24:15; Eps. 116:14, 18; 2 Tim. 2:19.)
^ ***sn song 125 Panga oukaume naKalunga***
Eimbilo 106
Panga oukaume naKalunga
(Epsalme 15)
1. Olyelye Kalunga,
te ya ponhu yoye?
To ka shiva a ye metwali
loye e ku shiive?
Oyoo ta tambula
eendjovo doshili,
Oyoo e li o-mudiinini
nokuhol’ oshili.
2. Olyelye Kalunga,
te ya ponho yoye?
To ka efa e uye lela
polukalwa loye?
Om’nashili lela,
ye o-muduliki,
Oye o-u ta tang’ edina
loye liyapuki.
3. Hatu ilikana,
nom’tima a-ushe.
Twa hala shili okukala
tu ku hole Tate;
Twa hala kupanga
ouka-ume naave.
Oufembanghenda okukala
ooka-ume koye!
(Tala yo Eps. 139:1; 1 Pet. 5:6, 7.)
^ ***sn songs 28-29 ‘Jehova oye omufita wange’***
Eimbilo 22
‘Jehova oye omufita wange’
(Epsalme 23)
1. Jehova om’fita wange;
Itandi tila nande.
Oha amene eedi daye
Noku di shii adishe.
Ota tulumukifa nge.
Ota hekeleke nge.
Ota wilike nge pa-uyuki
Omolwedina laye.
Ta wilike nge pa-uyuki
Omolwedina laye
2. Nande ondi kale moudjuu
Itandi tila nande,
Shaashi oku li pamwe naame.
Ota ka amena nge.
Ta va-ek’ o-mutwe wange
Pafilonghenda laye.
Eholo lange oli yadi ndoo.
Meumbo laye o-muwa.
Eholo lange li yadi ndoo.
Meumbo laye o-muwa.
3. Om’fita o-munahole
Handi mu tange shili.
Ohandi mu hepa-ulula
Kwaava ve li ngaash’ eedi.
Ohandi dulika kuye.
Ohandi mu kalele.
O-ufembanghenda o-u ndi na
Ohandi u longifa.
Oufembanghenda o-u ndi na,
Ohandi u longifa.
(Tala yo Eps. 28:9; 80:2.)
^ ***sn song 112 “Makeleni, nye mu tale ouwa wOmwene apa u fike”***
Eimbilo 95
“Makeleni, nye mu tale ouwa wOmwene apa u fike”
(Epsalme 34:9)
1. Twa lenga oilonga yetu;
Yoku-udifil’ ovanhu.
Natu longe ngaashi hatu dulu,
Okukwafela ovanhu.
(Koor)
2. Valongifimboliyadi
Ova nangekwa noupuna.
Kalunga ohe va fil’ oshisho,
Ve udite va wanenwa.
(KOOR)
Ohatu shivwa: ‘Makeleni,
Mu tal’ ouwa wOmwene.’
Etilokalunga eliko,
Shimha hatu twikile.
(Tala yo Mark. 14:8; Luk. 21:2; 1 Tim. 1:12; 6:6.)
^ ***sn song 81 Honge nge eendjila doye***
Eimbilo 69
Honge nge eendjila doye
(Epsalme 25:4)
1. Otwa ongala Omwene Jehova.
Oove we tu shiva pahole.
Eendjovo doye oda fa olamba
Oyo ta-i tu minikile.
(Koor)
2. Ounongo woye owa denga mbada;
Oto tokola pa-uyuki.
Eendjovo doye otadi kumwifa
Notadi kalelele shili.
(KOOR)
Tate, honge nge eendjila doye,
Ndi dulike ko-ipango yoye.
Endife nge mondjila ya yuka.
Omhango yoye onde i hokwa.
(Tala yo Ex. 33:13; Eps. 1:2; 119:27, 35, 73, 105.)
^ ***sn songs 142-143 Pwilikina nokudulika opo u punikwe***
Eimbilo 120
Pwilikina nokudulika opo u punikwe
(Lukas 11:28)
1. Ngeenge otwa pwilikine kuJesus.
Ote ke tu udikil’ ondjila.
Ohashi hafifa okuuda Jesus,
Ndee otwa pumbwa yo kudulika.
(Koor)
2. Onghalamwenyo oya fa e-umbo
Li li pehenge ile kemanya.
Ngee hatu tambula ko ewiliko,
Ohatu ka tungila kemanya.
(Koor)
3. Ngaash’ ashike om’ti u li pomeva,
Ta-u im’ oiimati pefimbo,
Ngeenge otwa kala hatu dulika,
Hatu ka punikwa fiyofiyo.
(KOOR)
Dulika, u punikwe.
Shiiv’ ehalo laTate.
Opo u hafe, u tulumukwe,
Dulika, u punikwe.
(Tala yo Deut. 28:2; Eps. 1:3; Omayel. 10:22; Mat. 7:24-27.)
^ okat. 6 (Ex. 1:22-2:10) Finally Phar′aoh commanded all his people, saying: “Every newborn son YOU are to throw into the river Nile, but every daughter YOU are to preserve alive.”
2 Meantime, a certain man of the house of Le′vi went ahead and took a daughter of Le′vi. 2 And the woman became pregnant and brought a son to birth. When she saw how good-looking he was, she kept him concealed for three lunar months. 3 When she was no longer able to conceal him, she then took for him an ark of papyrus and coated it with bitumen and pitch and put the child in it and put it among the reeds by the bank of the river Nile. 4 Further, his sister stationed herself at a distance to find out what would be done with him. 5 After a while Phar′aoh’s daughter came down to bathe in the Nile River, and her female attendants were walking by the side of the Nile River. And she caught sight of the ark in the middle of the reeds. Immediately she sent her slave girl that she might get it. 6 When she opened it she got to see the child, and here the boy was weeping. At that she felt compassion for him, although she said: “This is one of the children of the Hebrews.” 7 Then his sister said to Phar′aoh’s daughter: “Shall I go and specially call for you a nursing woman from the Hebrew women that she may nurse the child for you?” 8 So Phar′aoh’s daughter said to her: “Go!” At once the maiden went and called the child’s mother. 9 Phar′aoh’s daughter then said to her: “Take this child with you and nurse him for me, and I myself shall give you your wages.” Accordingly the woman took the child and nursed him. 10 And the child grew up. Then she brought him to Phar′aoh’s daughter, so that he became a son to her; and she proceeded to call his name Moses and to say: “It is because I have drawn him out of the water.”
^ okat. 14 (Luk. 10:25-37) Now, look! a certain man versed in the Law rose up, to test him out, and said: “Teacher, by doing what shall I inherit everlasting life?” 26 He said to him: “What is written in the Law? How do you read?” 27 In answer he said: “‘You must love Jehovah your God with your whole heart and with your whole soul and with your whole strength and with your whole mind,’ and, ‘your neighbor as yourself.’” 28 He said to him: “You answered correctly; ‘keep on doing this and you will get life.’” 29 But, wanting to prove himself righteous, the man said to Jesus: “Who really is my neighbor?” 30 In reply Jesus said: “A certain man was going down from Jerusalem to Jer′i·cho and fell among robbers, who both stripped him and inflicted blows, and went off, leaving him half-dead. 31 Now, by coincidence, a certain priest was going down over that road, but, when he saw him, he went by on the opposite side. 32 Likewise, a Levite also, when he got down to the place and saw him, went by on the opposite side. 33 But a certain Sa·mar′i·tan traveling the road came upon him and, at seeing him, he was moved with pity. 34 So he approached him and bound up his wounds, pouring oil and wine upon them. Then he mounted him upon his own beast and brought him to an inn and took care of him. 35 And the next day he took out two de·nar′i·i, gave them to the innkeeper, and said, ‘Take care of him, and whatever you spend besides this, I will repay you when I come back here.’ 36 Who of these three seems to you to have made himself neighbor to the man that fell among the robbers?” 37 He said: “The one that acted mercifully toward him.” Jesus then said to him: “Go your way and be doing the same yourself.”
^ (Gen. 37:18-35) Well, they caught sight of him from a distance, and before he could get close by them they began plotting cunningly against him to put him to death. 19 So they said to one another: “Look! Here comes that dreamer. 20 And now come and let us kill him and pitch him into one of the waterpits; and we must say a vicious wild beast devoured him. Then let us see what will become of his dreams.” 21 When Reu′ben heard this he tried to deliver him out of their hand. So he said: “Let us not strike his soul fatally.” 22 And Reu′ben went on to say to them: “Do not spill blood. Pitch him into this waterpit which is in the wilderness and do not lay a violent hand upon him.” His purpose was to deliver him out of their hand in order to return him to his father. 23 So it came about that as soon as Joseph came to his brothers, they went stripping Joseph of his long garment, even the long striped garment that was upon him; 24 after which they took him and pitched him into the waterpit. At the time the pit was empty; there was no water in it. 25 Then they sat down to eat bread. When they raised their eyes and took a look, why, here was a caravan of Ish′ma·el·ites that was coming from Gil′e·ad, and their camels were carrying labdanum and balsam and resinous bark, on their way to take it down to Egypt. 26 At this Judah said to his brothers: “What profit would there be in case we killed our brother and did cover over his blood? 27 Come and let us sell him to the Ish′ma·el·ites, and do not let our hand be upon him. After all, he is our brother, our flesh.” So they listened to their brother. 28 Now men, Mid′i·an·ite merchants, went passing by. Hence they drew and lifted up Joseph out of the waterpit and then sold Joseph to the Ish′ma·el·ites for twenty silver pieces. Eventually these brought Joseph into Egypt. 29 Later Reu′ben returned to the waterpit and here Joseph was not in the waterpit. Consequently he ripped his garments apart. 30 When he returned to his other brothers he exclaimed: “The child is gone! And I—where am I really to go?” 31 However, they took Joseph’s long garment and slaughtered a male goat and repeatedly dipped the long garment in the blood. 32 After that they sent the long striped garment and had it brought to their father and said: “This is what we found. Examine, please, whether it is your son’s long garment or not.” 33 And he went examining it and exclaimed: “It is my son’s long garment! A vicious wild beast must have devoured him! Joseph is surely torn to pieces!” 34 With that Jacob ripped his mantles apart and put sackcloth upon his hips and carried on mourning over his son for many days. 35 And all his sons and all his daughters kept rising up to comfort him, but he kept refusing to take comfort and saying: “For I shall go down mourning to my son into She′ol!” And his father continued weeping for him.
bem_Latn zul_Latn umb_Latn mri_Latn umb_Latn ceb_Latn umb_Latn dyu_Latn umb_Latn ssw_Latn umb_Latn plt_Latn mri_Latn umb_Latn ceb_Latn dyu_Latn umb_Latn ssw_Latn umb_Latn lug_Latn run_Latn unk unk unk fij_Latn bem_Latn ibo_Latn umb_Latn hat_Latn umb_Latn umb_Latn umb_Latn knc_Latn umb_Latn tso_Latn umb_Latn bam_Latn umb_Latn umb_Latn umb_Latn bam_Latn umb_Latn knc_Latn umb_Latn scn_Latn umb_Latn oci_Latn bam_Latn kmb_Latn umb_Latn kmb_Latn umb_Latn sag_Latn umb_Latn umb_Latn umb_Latn umb_Latn umb_Latn umb_Latn umb_Latn tso_Latn umb_Latn umb_Latn mri_Latn bam_Latn bam_Latn umb_Latn mri_Latn umb_Latn umb_Latn umb_Latn bem_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn scn_Latn bam_Latn scn_Latn quy_Latn umb_Latn lua_Latn umb_Latn umb_Latn umb_Latn umb_Latn umb_Latn bam_Latn umb_Latn umb_Latn umb_Latn cjk_Latn umb_Latn dyu_Latn umb_Latn lus_Latn lua_Latn umb_Latn umb_Latn umb_Latn sot_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn kmb_Latn umb_Latn tso_Latn bem_Latn umb_Latn umb_Latn umb_Latn umb_Latn hat_Latn umb_Latn umb_Latn swh_Latn umb_Latn smo_Latn umb_Latn umb_Latn umb_Latn tso_Latn umb_Latn quy_Latn umb_Latn umb_Latn umb_Latn umb_Latn umb_Latn umb_Latn umb_Latn bem_Latn sot_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn eng_Latn tso_Latn lug_Latn tso_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn sna_Latn umb_Latn umb_Latn umb_Latn umb_Latn umb_Latn umb_Latn kac_Latn umb_Latn ban_Latn umb_Latn umb_Latn umb_Latn umb_Latn bam_Latn umb_Latn umb_Latn ssw_Latn umb_Latn swh_Latn umb_Latn fij_Latn umb_Latn tso_Latn bem_Latn umb_Latn umb_Latn umb_Latn kmb_Latn umb_Latn fij_Latn fuv_Latn cjk_Latn umb_Latn umb_Latn umb_Latn mri_Latn lus_Latn umb_Latn kik_Latn umb_Latn sot_Latn umb_Latn twi_Latn umb_Latn umb_Latn umb_Latn umb_Latn kik_Latn umb_Latn umb_Latn umb_Latn umb_Latn bem_Latn sag_Latn kmb_Latn umb_Latn umb_Latn umb_Latn war_Latn umb_Latn tso_Latn umb_Latn kmb_Latn umb_Latn ssw_Latn umb_Latn bam_Latn umb_Latn umb_Latn umb_Latn knc_Latn unk umb_Latn umb_Latn umb_Latn kea_Latn tsn_Latn ssw_Latn taq_Latn ssw_Latn nob_Latn twi_Latn tso_Latn kam_Latn dik_Latn lug_Latn lug_Latn hat_Latn kmb_Latn umb_Latn bem_Latn lua_Latn swh_Latn dik_Latn bem_Latn sna_Latn umb_Latn ibo_Latn cjk_Latn umb_Latn taq_Latn lug_Latn dik_Latn taq_Latn srd_Latn lua_Latn ssw_Latn kon_Latn umb_Latn umb_Latn umb_Latn afr_Latn tso_Latn fij_Latn nso_Latn smo_Latn smo_Latn ssw_Latn umb_Latn ibo_Latn dik_Latn nya_Latn umb_Latn umb_Latn umb_Latn szl_Latn bam_Latn luo_Latn umb_Latn dik_Latn scn_Latn umb_Latn lua_Latn tpi_Latn umb_Latn dik_Latn luo_Latn kon_Latn tpi_Latn umb_Latn umb_Latn afr_Latn bem_Latn kin_Latn kik_Latn umb_Latn dik_Latn kmb_Latn wol_Latn umb_Latn umb_Latn dik_Latn tpi_Latn quy_Latn kmb_Latn bem_Latn tso_Latn nno_Latn umb_Latn umb_Latn lus_Latn dyu_Latn cjk_Latn dyu_Latn cjk_Latn dik_Latn pag_Latn nso_Latn ltg_Latn ibo_Latn dik_Latn bam_Latn umb_Latn ewe_Latn umb_Latn kon_Latn nno_Latn umb_Latn grn_Latn sna_Latn umb_Latn tum_Latn umb_Latn xho_Latn war_Latn umb_Latn tgl_Latn hat_Latn umb_Latn jav_Latn hrv_Latn cjk_Latn fao_Latn cjk_Latn eus_Latn dyu_Latn ewe_Latn umb_Latn ibo_Latn kon_Latn umb_Latn glg_Latn xho_Latn umb_Latn kon_Latn swh_Latn umb_Latn umb_Latn nso_Latn kmb_Latn cjk_Latn dyu_Latn som_Latn kmb_Latn cjk_Latn fij_Latn cjk_Latn kmb_Latn cjk_Latn tsn_Latn luo_Latn ltg_Latn dyu_Latn bam_Latn lin_Latn kmb_Latn nya_Latn cjk_Latn kmb_Latn tso_Latn ibo_Latn umb_Latn ibo_Latn tso_Latn zul_Latn umb_Latn zul_Latn nso_Latn umb_Latn taq_Latn nya_Latn scn_Latn kon_Latn tso_Latn bem_Latn umb_Latn lus_Latn umb_Latn som_Latn taq_Latn umb_Latn plt_Latn umb_Latn umb_Latn sot_Latn umb_Latn sot_Latn umb_Latn smo_Latn umb_Latn kmb_Latn wol_Latn xho_Latn umb_Latn umb_Latn umb_Latn ibo_Latn umb_Latn tso_Latn umb_Latn umb_Latn umb_Latn nso_Latn kmb_Latn tso_Latn kmb_Latn tso_Latn dik_Latn lin_Latn hrv_Latn umb_Latn kam_Latn dik_Latn mri_Latn lug_Latn umb_Latn cjk_Latn tso_Latn bug_Latn umb_Latn lus_Latn nso_Latn ssw_Latn kmr_Latn wol_Latn kmb_Latn dik_Latn sna_Latn lua_Latn kmb_Latn cjk_Latn dik_Latn lus_Latn umb_Latn kon_Latn dan_Latn tso_Latn umb_Latn umb_Latn umb_Latn afr_Latn xho_Latn kmb_Latn pag_Latn umb_Latn dik_Latn tsn_Latn sot_Latn umb_Latn umb_Latn dik_Latn mlt_Latn bos_Latn umb_Latn quy_Latn dik_Latn umb_Latn luo_Latn umb_Latn umb_Latn kon_Latn eng_Latn eng_Latn eng_Latn eng_Latn